Scriva silsuenter tier mintga activitad contas minutas l'jamna che ti dedicheschas a quella caussa.

Scriva suainter tier mintga activitad quàntas minutas l'eanda ca tei deditgeschas a quella tgossa.

Noda tar mintga activitad, quantas minutas l’emda tgi te ta deditgeschas a chella (tgi te dovras per chella).

Nota tar mincha activited quaunts minuts l'eivna cha tü at dedicheschast a quella.

Nota pro mincha actività quants minuts l'eivna cha tü at dedicheschast a quella.


Tgei s'auda tenor tei tier in tipic fan?


2. Malegia tetez/tetezza sco fanun cun aschi biars artechels da fan sco pusseivel.

2. Malegia tatez/tateza sco fanùn cun aschi blears artetgels da fan sco pussevel.

2. Malegia tatez/tatezza scu fan cun schi blers artetgels da fan scu pussebel.

2. Disegna a te svess scu fan cun uschè bgers artichels da fan scu pussibel.

2. Disegna a tai svess sco fan culs plü blers artichels da fans pussibels.


• «El gol vesses stuiu tuccar!» Cun tgi discuora il bab cheu?

• «Agl gol vessas gieu da trer!» Cun tgi bagliafa igl bab qua?

• «(...) aint pigl gol vessas te gia da trer!» Cun tgi discorra cò igl bab?

• «(...) aint pel gol vessast gieu da trer!» Cun chi discuorra cò il bap?

• «(...) aint il gol vessast stuvü trar!» Cun chi discuorra quia il bap?


Liged anzemel igl text 'Egn fan davaglia'.

Lige ansemen igl proxim text ‘En fan scu tgi totga’.

Legè insembel il text 'Ün fan scu cha tuocha'.

Legiai insembel il text 'Ün fan sco chi tocca'.


Duront il campiunadi mundial ein biars incantai dil ballapei. Mo ils fans scosauda vesan ins pér suenter. Els passentan bia temps cun studegiar tabellas e san strusch calar da tschintschar sur dall'equipa preferida.

Durànt igl campiunadi mundial en blears incantos digl burape. Mo igls fans davaglia ancanusch'ign per suainter. Els passaintan blear tains cun studagear tabelas a san strusch calar da bagliafar da l'equipa preferida.

Durant igl campiunadi mundial èn blers incantos digl ballape. Ma igl dretgs fans ins vei pir siva. Els passaintan bler taimp cun stibgier tabellas e son prest betg calar da discorrer dalla squadra da ballape.

Düraunt il champiunedi mundiel sun bgers inchantos dal ballapè. Ma ils vaira fans as vezza pür zieva. Els passaintan bger temp cun stüdger tabellas e nu saun bod na schmetter da discuorrer da la squedra da ballapè.

Dürant il campiunadi mundial sun blers inchantats dal ballapè. Ma ils vaira fans as vezza pür davopro. Els passaintan bler temp cun stübgiar tabellas e nu san bod na schmetter da discuorrer da la squadra da ballapè.


Cumpareglia tia tabella cun quella da tiu vischin.

Cumpareglia la tia tabela cun quella digl tieus vaschegn.

Cumpareglia la tia tabella cun chella dalla tia vaschigna u digl ties vaschign.

Conguela tia tabella cun quella da tieu chantunais u da tia chantunaisa.

Conguala tia tabella cun quella da teis vaschin o da tia vaschina.


Tgei ei tenor tei la differenza denter esser fan d'enzatgi ni d'enzatgei ni semplamein haver plascher ed esser fetg interessaus vid enzatgei?

Tge e tanor te la diferenztga trànter easser fan d'anzatgi near d'anzatge near semplameing ver plascher ad easser fetg interesso d'anzatge?

Tge è tenor igl ties aveis (meini) la differenza tranter esser fan e simplamaintg aveir plascheir dad ensatgi u ensatge?

• Che es a tieu avis la differenza traunter esser fan e simplamaing avair plaschair da qualchün u qualchosa?

• Che es a teis avis la differenza tanter esser fan e simplamaing avair plaschair dad inchün o alch?


Sper la meisa schai Lupo, il tgaun, cun in egl aviert per gie munchentar nuot.

Sper la mesa sche igl tgàn Lupo, cun egn îl aviert par gea mancantar nut.

Dasper la meisa schea Lupo, igl tgang, cun en îgl avert, per tg'el mantgainta navot (...).

Dasper la maisa gescha Lupo, il chaun, cun ün ögl aviert, per ch'el nu manchainta ünguotta. (...)

Dasper la maisa giascha Lupo, il chan, cun ün ögl avert, per ch'el nu manchainta nöglia. (...)


Sco tier la famiglia Babulin eis ei tier biars. Il campiunadi mundial da ballapei ha entschiet e mellis persunas sesan u avon las teilas grondas dil vitg ni avon la televisiun a casa cul tricot dalla squadra naziunala e giblan e sevilan sco sch'els fussen sezs sil plaz da ballapei.

Sco tier la famiglia Babulin e'gl tier blears. Igl campiunadi mundial da burape â antschiet a meli parsùnas sean avànt las telas gràndas da la vischnànca near avànt la televisiùn a tgea cugl tricot da la squadra naziùnala a givlan a savilan sco sch'els fussan sezs sen la plaza da burape.

Scu tar la famiglia Babulin ègl tar blers. Igl campiunadi mundial da ballape ò antschet e mellas da persungas tschaintan davant las teilas grondas dalla vischnanca u davant la televisiun cugl tricot dalla squadra naziunala e givlan e sbrigian, scu schi ellas fissan sezzas sen la plazza da ballape.

Scu tar la famiglia Babulin es que tar bgers. Il champiunedi mundiel da ballapè ho cumanzo e millis da persunas tschaintan davaunt las tailas grandas da la vschinauncha u davaunt la televisiun a chesa cul tricot da la squedra naziunela e güvlan e sbregian scu sch'els füssan svess sülla plazza da ballapè.

Sco pro la famiglia Babulin esa pro blers. Il campiunadi mundial da ballapè ha cumanzà e millis da persunas sezzan davant las tailas grondas dal cumün o davant la televisiun a chasa cul tricot da la squadra naziunala e güvlan e sbrajain sco sch'els füssan svess sülla plazza da ballapè.


Tgei ei manegiau cun «mo ils fans scosauda vesan ins pér suenter»?

Tge e managieu cun «Mo igls fans davaglia ancanusch'ign per suainter»?

Tge è managea cun «Ma igls dretgs fans ins vei pir siva»?

• Che es managio cun «Ma ils vaira fans as vezza pür zieva»?

• Che es manià cun «Ma ils vaira fans as vezza pür davopro»?


Lige igl text ‘En fan ainten la famiglia Babulin’. En scolar gioia la rolla digl bab, en'otra chella dalla rachintadra ed igl terz/la terza chella da Brutus.

Legè il text 'Ün fan illa famiglia Babulin'. Ün scolar giouva la rolla dal bap, l'oter quella dal raquinteder e'l terz quella da Brutus.

Legiai il text 'Ün fan illa famiglia Babulin'. Ün scolar giova la rolla dal bap, l'oter quella dal raquintader e'l terz quella da Brutus.


Brutus, il giat, mira in tec uiersch sil bab e manegia: «Creis ti che ti vegnies d'evitar in gol per ils Talians, sche ti fas da quels segls?»

Igl giat Brutus varda ampo viertsch separ igl bab a manegia: «Cres tei ca tei rivias da far egn gol pigls Talians, scha tei saglias anturn ascheia?»

Brutus, igl giat, varda en po ghersch se per bab e manegia: «Creist te tgi te seias bung da far en gol pigls Taliangs, schi te fast da chels sagls?»

Brutus, il giat, guarda ün pô guersch sü per bap e managia: «Crajast tü cha tü sajast bun da fer ün gol pels Taliauns, scha tü fest da quels sagls?»

Brutus, il giat, guarda ün pa guersch sü per bap e manaja: «Crajast tü cha tü sajast bun da far ün gol pels Talians, scha tü fast da quels sagls?»


1. Fans possedan savens da tuttas sorts artechels per s'identificar cun lur pissiun ni lur idol. Possedas ti era in chepi, in t-shirt ni in auter artechel da fan? Fai in rudi verd entuorn ils artechels che ti possedas ed in rudi tgietschen entuorn ils artechels che ti havesses bugen. Cumpletescha tez cun caussas che mauncan.

1. Fans possedan savens da tutas sorts artetgels par s'identifitgear cun lur passiùn near lur idol. Possedas tei ear egna tgapetscha, egn t-shirt near egn oter artetgel da fans? Fe egn rudi verd anturn igls artetgels ca tei possedas ad egn rudi cotschen anturn igls artetgels ca tei vessas bugent. Cumpletescha tez cun tgossas ca màncan.

1. Fans rimnan savens da tottas sorts artetgels per s'identifitgier cun lour passiun u lour idol. Ast er te ena tgapela, en t-shirt u en oter artetgel da fan? Fò en cres verd anturn igls artetgels tgi te possedas. Fò en cres cotschen anturn igls artetgels tgi te vessas gugent. Cumplettescha tez/tezza igls pleds cun objects tgi mantgan.

1. Fans ramassan suvenz da tuottas sorts artichels per s'identificher cun lur paschiun u lur idol. Hest eir tü ün chapè, ün t-shirt u ün oter artichel da fan? Fo ün rinch verd intuorn ils artichels cha tü t'hest acquisto. Fo ün rinch cotschen intuorn ils artichels cha tü vessast gugent. Cumplettescha svess cun ogets chi maunchan.

1. Fans ramassan suvent da tuottas sorts artichels per s'identifichar cun lur paschiun o lur idol. Hast eir tü ün chapè, ün t-shirt o ün oter artichel da fan? Fa ün rinch verd intuorn ils artichels cha tü possedast. Fa ün rinch cotschen intuorn ils artichels cha tü vessast jent. Cumplettescha svess cun ogets chi mancan.


Has ti tez gia fatg l'experientscha che ti vegns tut nervus duront in giug e sesentas sco sche ti fusses tez sil plaz? Raquenta.

Âs tei tez gea fatg l'experienztga ca tei veans tut narvus durànt egn gioi da burape near hockey a sasaintas sco scha tei fussas tez segl plaz? Raquenta.

Ast te gio fatg tez/tezza l’experientscha dad esser fitg nervous/nervousa durant en gi, scu schi te fissas tez/tezza dalla parteida? Rachinta.

• Hest tü già fat svess l'experienza dad esser fich gniervus düraunt ün gö, scu scha tü füssast svess da la partida? Quinta.

• Hast tü fingià fat svess l'experienza dad esser fich nervus dürant ün gö, sco scha tü füssast svess da la partida? Quinta.


In cudisch che tschaffa igl interess ha ina cuviarta che plai.

Egn cudesch ca sveglia igl interess â egna cuvearta ca ple.

En bung codesch at fascinescha pir, siva tgi te ast ligia 50 anfignen 60 paginas.

Ün cudesch chi svaglia l'interess ho üna cuverta attractiva.

Ün cudesch chi svaglia l'interess ha üna cuverta attractiva.


9. Tgei cudischs han persunas da tia famglia ni autras persunas che ti enconuschas legiu duront lur temps da scola? Dumandei e nudei ils cudischs che han plaschiu ad els.

9. Tge cudeschs ân parsunas da tia famiglia near otras parsùnas ca tei ancanuschas ligieu durànt lur tains da scola? Amparad els a nudad igls cudeschs c'ân plaschieu ad els.

8. Tge codeschs on ligia persungas dalla tia famiglia u otras persungas tgi te canoschas durant lour taimp da scola? Dumonda e noda igls codeschs tgi on plaschia ad ellas.

9. Che cudeschs haun let persunas da tia famiglia u otras persunas cha tü cugnuoschast düraunt lur temp da scoula? Dumanda e nota ils cudeschs chi'ls haun plaschieu.

9. Che cudeschs han let persunas da tia famiglia o otras persunas cha tü cugnuoschast dürant lur temp da scoula? Dumonda e nota ils cudeschs chi tils han plaschü.


a) Fai l'activitad e tacca sutvi la valetaziun dils cudischs che ti has fatg.

a) Fe l'activitad a tatga suainter aint la valitaziùn ca tei âs fatg davart igls cudeschs:

a) Fò l'activitad e tatga sotvart la valetaziun digls codeschs.

a) Fo l'activited e tacha aint suotvart tia valütaziun dals cudeschs.

a) Fa l'actività e tacha aint suotvart tia valütaziun dals cudeschs.


7. El tudestg enconuschan ins il plaid 'Lesemuffel' per enzatgi che legia insumma buca bugen. Inventa in plaid romontsch persuenter.

7. An tudestg ancanusch'ign igl pled 'Lesemuffel' par anzatgi ca ligia anzuma betga bugent. Invantescha egn pled rumàntsch parsuainter.

6. An tudestg ins canoscha igl pled 'Lesemuffel' per ensatgi tgi ligia ansomma betg gugent. Inventescha en pled rumantsch per ena tala persunga.

7. In tudas-ch as cugnuoscha il pled 'Lesemuffel' per qualchün chi nu legia insomma na gugent. Invainta ün pled rumauntsch per üna tela persuna.

7. In tudais-ch as cugnuoscha il pled 'Lesemuffel' per inchün chi nu legia insomma na jent. Invainta ün pled rumantsch per üna tala persuna.


In bien cudisch ei in cudisch ch’ins legia buca mo ina gada.

Egn bùn cudesch e egn cudesch c'ign ligia betga me egn'ea.

En codesch stò aveir ena fitg bunga finiziun.

Ün bun cudesch es ün cudesch chi nu's legia be üna vouta.

Ün bun cudesch es ün cudesch chi nu's legia be üna jada.


Tier in bien cudisch ston ins leger igl emprem 50 tochen 60 paginas per vegnir tschaffaus.

Tier egn bùn cudesch ston ign liger igl amprem 50 antocen 60 paginas par easser faszino.

En codesch tgi sveglia igl interess ò ena cuverta tgi plai.

Ün bun cudesch at fascinescha pür, zieva cha tü hest let 50 fin 60 paginas.

Ün bun cudesch at fascinescha pür, davo cha tü hast let 50 fin 60 paginas.


Il cudisch sto haver ina buna emprema construcziun.

Igl cudesch sto ver egna bùna amprema construcziùn.

En codesch stò aveir ena bunga amprema construcziun.

Il cudesch stu avair üna buna prüma frasa.

Il cudesch sto avair üna buna prüma frasa.


8. Duein ins dar ina schanza ad in cudisch, schegie ch'el dat buc en egl igl emprem mument? Argumentescha.

8. Den ign dar egna schànza ad egn cudesch, schagea c'el dat betg an îl igl amprem mumaint? Argumantescha.

7. Ins duess dar ena schanza ad en codesch, er schi el persvada betg igl amprem mument? Argumentescha (daclera, pertge).

8. As dess der üna schanza ad ün cudesch, eir sch'el nu persvada da prüma davent? Argumantescha.

8. As dessa dar üna schanza ad ün cudesch, eir sch'el nu persvada da prüma davent? Argumantescha.


James Daniel ei in scribent american. Tgei auters auturs/autras auturas enconuschas ti? Noda silmeins dus/duas.

Igl James Daniel e egn autur american. Tge oters auturs/otras auturas ancanuschas tei? Noda seglmains dus.

James Daniel era en scribent american. Tge autouras/autours canoschas te? Noda aglmanc dus.

James Daniel es ün scriptur americaun. Che oters autuors/otras auturas cugnuoschast tü? Nota almain duos.

James Daniel es ün scriptur american. Che oters auturs/otras auturas cugnuoschast tü? Nota almain duos.


Numna duas caussas che rendan interessants in cudisch per tei:

Numna duas tgossas ca fan c'egn cudesch interessescha te:

Nomna dus tgossas tgi fon neir interessant en codesch per tè:

Nomna duos chosas chi svaglian tieu interess per ün cudesch:

Nomna duos chosas chi svaglian teis interess per ün cudesch:


«Cudischs ein teppis sgulonts el reginavel dalla fantasia.»

«Cudeschs en darpùns sgulànts agl reginavel da la fantaseia.»

«Codeschs èn tarpungs sgulonts aint igl reginavel dalla fantascheia.»

«Cudeschs sun tapets chi svoulan aint il reginam da la fantasia»

«Cudeschs sun tapets chi svoulan aint il reginom da la fantasia»


Co gusta quella lectura a ti? Tgei quetas ti interessant e tgei interessescha insumma buca tei?

Co gusta quella lectura a tgei? Tge ta para interessànt a tge t'interessescha anzuma betga?

Scu at plai chella lectura? Tge cattas te interessant e tge at interessescha ansomma betg?

Cu at plescha quista lectüra? Che at pera interessant e che nu t'interessa insomma na?

Co at plascha quista lectüra? Che at para interessant e che nu t'interessa insomma brich?


c) Teidla l'emissiun 'Cudischs e lur misteri' e fai ils pensums.

c) Tearla l'emissiùn 'Cudischs e lur misteri' a fe las leztgas.

c) Tedla las parts dall’emissiun 'Cudeschs e lur misteri' e fò igls pensums.

c) Taidla l'emischiun 'Cudeschs e lur misteri' e fo las lezchas.

c) Taidla l'emischiun 'Cudeschs e lur misteri' e fa las lezchas.


5. Tgei sas ti sur dils Dis da litteratura? Tgei manegias ti ch’ins fetschi leu?

5. Tge sas tei digls Gis da literatura rumàntschs? Tge manegias tei c’ign fetschi là?

5. Las intervistas èn neidas fatgas agls 'Dis da litteratura' a Domat. Tge sast te da chels? Tge manegias te, tge tgi ins fetscha lò?

5. Che sest tü dals Dis da litteratura a Domat? Che crajast tü cha's fatscha lo?

5. Che sast tü dals Dis da litteratura a Domat? Che crajast tü chi's fetscha là?


Il cudisch sto haver ina fetg buna finiziun.

Igl cudesch sto ver egna fetg bùna finiziùn.


Tgei vul James Daniel dir cun quei citat?

Tge vut igl James Daniel gir cun que zitat?

Che voul James Daniel exprimer cun quist citat?


Ti astgas 'viagiar' en in cudisch e far part activamein dalla historia. Tgei cudisch ni tgei historia che ti enconuschas elegias ti? Pertgei gest quel(la)?

Tei dastgas 'viagear' an egn cudesch a far part activameing da l'istorgia. Tge cudesch near tge istorgia ca tei ancanuschas eligias tei? Partge gest quel(la)?

Te post 'viagier' ainten en codesch e far part activamaintg all'istorgia. Tge codesch u tge istorgia tgi te canoschas tschernas te? Pertge gist chel codesch u chella istorgia?

Tü suos-chast 'viager' in ün cudesch e piglier part activmaing a l'istorgia. Che cudesch u istorgia cha tü cugnuoschast tschernast? Perche güst quel/quella?

Tü das-chast 'viagiar' in ün cudesch e tour part activamaing a l'istorgia. Che cudesch o istorgia cha tü cugnuoschast tschernast? Perche güsta quel/quella?


Cun in bien cudisch han ins ina relaziun.

Cun egn bùn cudesch ân ign egna relaziùn.

En bung codesch è en codesch tgi ins ò sen la meisigna da notg.

Cun ün bun cudesch s'ho que üna relaziun.


Ün tip per fer progress u per varier la lezcha

Ün tip per far progress o per variar la lezcha:


Fai ina rimnada da plaids che nus duvrein per discuorer sur da cudischs e texts. Cumpletescha tia rimnada suenter la viseta en biblioteca.

Fe egna rimnada da pleds ca nus duvragn par bagliafar davart cudeschs a texts. Cumpletescha la tia rimnada suainter la visita an la biblioteca.

Rimna pleds tgi nous duvragn per discorrer da codeschs e texts. Cumplettescha la tia glista da pleds siva la viseta ainten la biblioteca.

Ramassa pleds cha nus druvains per discuorrer da cudeschs e texts. Cumplettescha la glista da pleds zieva la visita in biblioteca.

Ramassa pleds cha nus dovrain per discuorrer da cudeschs e texts. Cumplettescha la glista da pleds davo la visita in biblioteca.


Co ha ei plaschiu a mi? (Scriva dapli che mo 'bein' ni 'buca bein'.)

Co â'gl plaschieu a mei? (Scriva daple ca me 'bagn' near 'betga bagn'.)

Scu am ò plaschia chegl? (Screiva daple tgi angal 'bagn' u 'betg bagn'.)

Cu m'ho que plaschieu? (Scriva dapü cu be 'bain' u 'na bain'.)

Co m'haja plaschü? (Scriva daplü co be 'bain' o 'na bain'.)


e) Ussa has ti peda da seprofundar els cudischs che han plaschiu a ti. Dai ina runda dil bingo da leger en scola (impunda silmeins 15 minutas) e pren ultra da quei ina carta dil bingo sco pensum da casa.

e) Ussa âs tei peada da saprofundar agls cudeschs c'ân plaschieu a tgei. De egna runda bingo da liger an scola (investescha seglmains 15 minutas!) a prenda plenavànt egna tgarta digl bingo sco leztga da tgea.

e) Ossa ast te peda da ta profundar aint igls codeschs tgi at on plaschia. Dò ena runda a bingo da liger an scola (gioia aglmanc 15 minutas) e peglia ena carta da bingo scu pensum a tgesa.

e) Uossa hest tü temp da t'approfundir in cudeschs chi't pleschan. Fo üna runda dal bingo da ler in scoula (düraunt almain 15 minuts!) e piglia impü üna carta dal bingo scu lezcha a chesa.

e) Uossa hast tü temp da t'approfundir in cudeschs chi't plaschan. Fa üna runda dal bingo da leger in scoula (dürant almain 15 minuts!) e piglia implü üna carta dal bingo sco lezcha a chasa.


(James Daniel, scribent american, 1946-2012)


2. Tgei professiuns han da far enzatgei cun cudischs? Noda ellas sillas lingias.

2. Tge professiùns ân da far cun cudeschs? Noda ellas sen las lingias.

2. Tge mastiers on da far ensatge cun codeschs? Igls noda sen las lengias.

2. Che misters haun da chefer qualchosa cun cudeschs? Nota'ls süllas lingias.

2. Che mansters han da chefar alch cun cudeschs? Tils nota süllas lingias.


b) Ligia igl citat e rasponda allas dumondas.

b) Legia il citat e respuonda a las dumandas.

b) Legia il citat e respuonda a las dumondas.


Da tgeinin da quels cudischs prendesses ti bugen dapli che mo in schatg? Argumentescha.

Da tgenegn da quels cudeschs ligessas tei bugent daple ca me egna sageada? Argumantescha.

Te ast sfiglia e sagea differents codeschs. Da tgenegn piglessas te gugent daple tgi angal ena sageda? Argumentescha (daclera, pertge).

Tü hest sföglio e valüto differents cudeschs. Da chenün vessast tü gugent dapü cu be ün asseg? Argumantescha.

Tü hast sföglià e valütà differents cudeschs. Da chenün vessast tü jent daplü co be ün insaj? Argumantescha.


Tier in bien cudisch vul ins saver co la historia va vinavon.

Tier egn bùn cudesch vut ign saver co l'istorgia va anavànt.

Tar bungs codeschs ins vot saveir, scu tgi l'istorgia vo anavant.

Tar ün bun cudesch as voul savair, cu cha l'istorgia vo inavaunt.

D'ün bun cudesch as voula savair, co cha l'istorgia va inavant.


In bien cudisch ei in cudisch ch’ins ha silla meisetta da notg.

Egn bùn cudesch e egn cudesch c'ign â sen la meseta da notg.

En bung codesch è en codesch tgi ins ligia betg angal eneda.

Ün bun cudesch es ün cudesch cha s'ho sül maisin da not.

Ün bun cudesch es ün cudesch chi s'ha sül maisin da not.


Numna dus puncts che impedeschan tei da leger in cudisch:

Numna dus puncts ca prendan a tgei igl gust da liger egn cudesch:

Nomna dus puncts tgi impedeschan tè da liger en codesch:

Nomna duos puncts chi t'impedeschan da ler ün cudesch:

Nomna duos chosas chi t'impedischan da leger ün cudesch:


Ti has entupau differentas persunas ni animals els cudischs. Tgi emprendesses ti bugen d'enconuscher persunalmein? Pertgei gest quel(la)?

Tei âs antupo diferaintas parsùnas near animals agls cudeschs. Tgi amprandessas tei bugent d'ancanuscher parsunalmeing? Partge gest quel(la)?

Te ast antupo differentas persungas u differents animals aint igls codeschs tgi te ast ligia. Tgi amprandessas te gugent a canoscher persunalmaintg? Pertge gist chel/chella?

Tü hest inscuntro a differentas persunas u bes-chas in cudeschs cha tü hest let. A chi imprendessast tü gugent a cugnuoscher persunelmaing? Perche güst a quel/quella?

Tü hast inscuntrà a differentas persunas o bes-chas in cudeschs cha tü hast let. A chi imprendessast tü jent a cugnuoscher persunalmaing? Perche güsta a quel/quella?


a) Sepreparei per la viseta en biblioteca cun discutar las suandontas damondas en classa:

a) Sapreparad par la visita an biblioteca cun discutar las savundàntas amparadas an classa:

a) Az prepare per la viseta ainten la biblioteca cun discutar las suandontas dumondas an classa.

a) Preparè's per la visita in biblioteca cun discuter las seguaintas dumandas in classa:

a) As preparai per la visita in biblioteca cun discuter las seguaintas dumondas in classa:


• Formulescha ina damonda che ti vul tschentar alla bibliotecara ni al bibliotecar:

• Formulescha egn'amparada ca tei vol far a la bibliotecara near agl bibliotecar:

8. Formulescha ena dumonda tgi te vot far alla bibliotecara u agl bibliotecar:

• Formulescha üna dumanda cha tü voust fer a la bibliotecara u al bibliotecar:

• Formulescha üna dumonda cha tü voust far a la bibliotecara o al bibliotecar:


d) Scriva in diari da leger. Tiu scolast reparta a ti per quei intent in niev carnet e declara co quei funcziuna.

d) Scriva egn diari da liger. La tia surmestra dat a tgei par que intent egn nov carnet a declara co quegl funcziunescha.

d) Screiva en diari da liger. Igl ties scolast reparta a tè per chel intent en nov carnet e daclera, scu tgi funcziunescha.

d) Scriva ün diari da ler. Per quist diari at surdo il magister ün quadern nouv e declera, cu cha que funcziuna.

d) Scriva ün diari da leger. Per quist diari at surdà il magister ün quadern nouv e declera, co cha quai funcziuna.


• Tgei texts anflan ins probablamein buc en vossa biblioteca? Nua savess ins anflar quels?

• Tge texts tgat'ign probablameing betg an la vossa biblioteca? Noua savess ign catar quels?

3. Tge texts ins catta prubablamaintg betg ainten la vossa biblioteca? Noua ins savess cattar chels?

• Che cudeschs u documaints nu's chatta püprubabel in vossa biblioteca? Inua ils pudessas vus chatter?

• Che cudeschs o documaints nu's chatta plüprobabel in vossa biblioteca? Ingio tils pudessat vus chattar?


Mei en biblioteca e seprofundei en differents munds. Encuri ina lectura adattada per vus.

Nad an la biblioteca a saprofundad an diferaints munds. Ancured egna lectura adatada par vus.

Ge ainten la biblioteca ed az sfunse ainten differents monds. Tschartge ena lectura adattada per vusoters.

Gè in biblioteca e sfundrè in differents muonds. Chattè üna lectüra adatteda per vus.

It in biblioteca e sfuondrai in differents muonds. Chattai üna lectüra adattada per vus.


• Pertgei drova ei insumma bibliotecas? Numnei silmeins duas raschuns.

• Partge dovr'igl anzuma bibliotecas? Numnad seglmains duas raschùns.

7. Pertge ins dovra ansomma bibliotecas? Numne aglmanc dus raschungs.

• Perche as drouva insomma bibliotecas? Numnè almain duos radschuns.

• Perche as douvra insomma bibliotecas? Nomnai almain duos radschuns.


Cumpletescha la rimnada da plaids dil pensum 2 (p. 73) culs plaids che ti has entupau en biblioteca. Elegia dus da quels che ti capeschas buc. Mira suenter lur muntada en vocabularis e noda ella sutvart.

Cumpletescha la rimnada da pleds da la leztga 2 (p.73) cun pleds ca tei âs antupo an la biblioteca. Eligia dus da quels pleds ca tei capeschas betg. Varda suainter lur muntada an pledaris a noda ella qua sut.

Cumplettescha la rimnada da pleds digl pensum 2 cugls pleds tgi te ast antupo ainten la biblioteca. Tscherna dus da chels tgi te tgapeschas betg. Varda siva lour muntadas aint igl vocabulari u aint igl pledari grond e las noda sotvart.

Cumplettescha la glista da pleds da la lezcha 2 culs pleds cha tü hest chatto in biblioteca. Tscherna duos da quels pleds cha tü nun inclegiast e scriva'ls illa culuonna a schnestra da la tabella. Guarda in dicziunaris che cha quels pleds significhan e nota lur significaziun süllas lingias daspera.

Cumplettescha la glista da pleds da la lezcha 2 culs pleds cha tü hast chattà in biblioteca. Tscherna duos da quels pleds cha tü nun inclegiast e tils scriva illa culuonna a schnestra da la tabella. Guarda in dicziunaris che cha quels pleds significhan e nota lur significaziun süllas lingias daspera.


• Tgei manegeis, dat ei aunc bibliotecas en 50 onns? Argumentei.

• Tge manageaz, dat igl ànc bibliotecas an 50 ons? Argumantad.

5. Tge managez, dattigl anc bibliotecas an 50 onns? Argumente.

• Che pensais, daregia que auncha bibliotecas in 50 ans? Argumantè.

• Che pensais, daraja amo bibliotecas in 50 ons? Argumantai.


• Tenor tgei criteris ein ils cudischs ordinai sillas crunas?

• Tanor tge criteris en igls cudeschs urdanos sen las crùnas?

6. Tenor tge criteris èn igls codeschs ordinos sen las carungas?

• Seguond che criteris sun ils cudeschs ordinos süllas curunas?

• Tenor che criteris sun ils cudeschs ordinats süllas curunas?


• La pli gronda biblioteca dil mund sesanfla a Londra. Ella porscha 170 milliuns medias. En Svizra ha la biblioteca dall'ETH a Turitg las pli biaras medias, numnadamein 9'471'960 purschidas (senza cudischs digitals). Cons cudischs, videos, portatuns e revistas sesanflan en vossa biblioteca? Tgei manegeis? Schazegei e nudei il diember:

• La ple grànda biblioteca digl mund satgata a Londra. Ella porscha 170 miliùns medias. An Svizra â la biblioteca da l'ETH a Turitg las ple blearas medias, numnadameing 9'471'960 purschidas (sainza cudeschs digitals). Quànts cudeschs, videos, portatùns a revistas satgatan an la vossa biblioteca? Tge manageaz? Angiavinad a nudad igl diember:

• La pü granda biblioteca dal muond as rechatta a Londra. Ella spordscha 170 milliuns medias. In Svizra ho la biblioteca da l'ETH a Turich las pü bgeras medias, nempe 9'471'960 (sainza cudeschs digitels). Quaunts cudeschs, videos, portatuns e revistas as chatta in vossa biblioteca? Che crajais? Stimè e notè il numer.

• La plü gronda biblioteca dal muond as rechatta a Londra. Ella spordscha 170 milliuns medias. In Svizra ha la biblioteca da l'ETH a Turich las plü bleras medias, nempe 9'471'960 (sainza cudeschs digitals). Quants cudeschs, videos, portatuns e revistas as chatta in vossa biblioteca? Che crajais? Stimai e notai il nomer.


• Han tut las bibliotecas ils medems cudischs?

• Ân tut las bibliotecas igls madems cudeschs?

2. On tot las bibliotecas igls madems codeschs?

• Haun tuot las bibliotecas ils listess cudeschs?

• Han tuot las bibliotecas ils listess cudeschs?


Tgei ha attratg tia attenziun? Pertgei has ti eligiu gest quei cudisch? Numna dus puncts.

Tge â atratg la tia atenziùn? Partge âs tei eligieu gest que cudesch? Numna dus puncts.

Tge ò attratg la tia attenziun? Pertge ast te tscharnia chel codesch? Nomna dus puncts.

Che ho attrat tia attenziun? Perche hest tü tschernieu güst quist cudesch? Nomna duos radschuns.

Che ha attrat tia attenziun? Perche hast tü tschernü güsta quist cudesch? Nomna duos radschuns.


• Tgei san ins tut empristar en ina biblioteca?

• Tge san ign tut amprastar an egna biblioteca?

1. Tge ins so amprestar tot ainten ena biblioteca?

• Che as po que impraster in üna biblioteca?

• Che as poja imprastar in üna biblioteca?


e) Il cudisch che ti has tscharniu presentas ti suenter tia lectura a tes conscolars. Quei fas ti cun ina scatla tematica da tiu cudisch. La preparaziun detagliada suonda sut incumbensa 7, mo gia duront la lectura sas ti rimnar quei che ti drovas.

e) Igl cudesch ca tei âs tscharnieu preschaintas tei suainter la lectura agls teas cunsculars. Quegl fas tei cun egna stgatla tematica tier igl tieus cudesch. La preparaziùn detaglieada savunda an l'incumbensa 7, mo gea durànt la lectura sas tei rimnar quegl ca tei dovras.

e) Igl codesch tgi te ast tscharnia preschaintas te siva la tia lectura allas tias conscolaras ed agls ties conscolars. Chegl fast te cun ena scatla tematica digl ties codesch. La preparaziun detagleda suonda tar igl pensum 7. Pero gio durant la lectura sast te rimnar chegl tgi te dovras.

e) Legia il cudesch cha tü hest tschernieu e preschainta'l alura a tieus conscolars. Fo que cun agüd d'üna s-chacla tematica. La preparaziun detaglieda da tia preschantaziun segua ill'incumbenza 7, ma già düraunt la lectüra poust tü noter e ramasser tuot que cha tü drouvast.

e) Legia il cudesch cha tü hast tschernü e til preschainta lura a teis conscolars. Fa quai cun agüd d'üna trocla tematica. La preparaziun detagliada da tia preschantaziun segua ill'incumbenza 7, ma fingià dürant la lectüra poust tü notar e ramassar tuot quai cha tü douvrast.


b) Co eis ei stau en biblioteca? Noda silmeins in punct che ha plaschiu ed in che ha buca plaschiu.

b) Co e'gl sto an la biblioteca? Noda seglmains egn punct c'â plaschieu ad egn c'â betga plaschieu.

b) Scu ègl sto ainten la biblioteca? Noda aglmanc ena tgossa tgi ò plaschia ed egna tgi ò betg plaschia.

b) T'ho que plaschieu in biblioteca? Nota almain ün punct positiv e qualchosa chi nu t'ho propi persvas.

b) Co esa stat in biblioteca? Nota almain üna chosa chi t'ha plaschü ed üna chi nu t'ha plaschü.


b) Endretg ni falliu? Empleina las largias culla dretga fuorma da temps e fai ina crusch el dretg liug.

b) Andretg near falo? Amplanescha las largias a fe egna crusch agl dretg liac.


6) Selina e Noah ............................. (far) ina cuorsa da velo ella Republica Tscheca.

6) La Selina ad igl Noah ............................. (far) egna cursa da velo an la Republica Tscheca.


Possedas ti era ina carta d'autogram? Sche gie, da tgi? Sche na, da tgi survegnesses ti bugen ina?

Possedas tei ear egna tgarta d'autogram? Scha ea, da tgi? Scha na, da tgi survagnessas tei bugent egna?


Fusses ti bugen ina ga dalla partida 'live'?

Fussas tei bugent egn'eada da la partida 'live'?


Selina di: Jeu sun specialmein loscha da miu tricot da cuorsa. E ti?

La Selina gi: Spezialmeing loscha sund jou digl mieus tricot da cursa. A tei?


Tgei ein ils avantatgs d'esser en in club da fans?

Tge en igls avantatgs d'easser an en club da fans?


Dapi che Selina ha sis e Noah siat onns, ein els ensemen cun lur mumma Manuela e lur bab Guido commembers dil club da fans. Cugl entir club accumpognan els lur idol per mirar mintga cuorsa pusseivla. Selina e Noah enconuschan secapescha l'entira biografia da Nino e declaran cu e nua ch'el ha gudignau tgei. Ed alla damonda suenter regurdientschas specialas dat ei dapli che mo ina risposta. Cun egls tarlischonts raquentan els co ei han beneventau Nino Schurter, cura ch'el ei turnaus culla medaglia dad aur dils giugs olimpics a Rio de Janeiro ni dil viadi ch'els han fatg ella Republica Tscheca per mirar ina cuorsa. E Selina ei specialmein loscha dil tricot original dalla davosa cuppa mundiala ch'ella ha survegniu dacuort. In artechel da fan tut special!

Davent ca la Selina â sis ad igl Noah seat ons en els cumembers digl club da fans, anzemel cun lur geniturs Manuela a Guido. Cugl antier club acumpognan els lur idol par vurdar mintga cursa pussevla. La Selina ad igl Noah ancanuschan sacapescha l'antiera biografeia digl Nino a declaran cura a noua c'el â gudagnieu tge. Ad a l'amparada suainter ragurdientschas spezialas dat igl daple ca me egna rasposta. Cun îls targlischànts raquentan els co i ân banavanto igl Nino Schurter cur c'el e turno cun la medaglia d'or digls giois olimpics a Rio de Janiero, near digl vieadi c'els ân fatg an la Republica Tscheca par vurdar egna cursa. A la Selina e spezialmeing loscha digl tricot original da la davosa cupa mundiala c'ella â survagnieu dacurt. Egn artetgel da fans tut spezial!


a) Scriva in text da silmeins 6 tochen 8 construcziuns e rispunda allas suandontas damondas:

a) Scriva egn text da seglmains 6 tocen 8 construcziùns a raspunda las savundàntas amparadas:


Era Selina e Noah ein gronds fans ed enconuschan el schizun persunalmein. Els ein numnadamein sezs fascinai dil sport da velo e separticipeschan regularmein a cuorsas. E sco Nino pli baul emprendan era els dad ir cun velo el club da velos Surselva. Selina e Noah ein incantai da Nino e da sias prestaziuns, decoreschan lur combra cun artechels da fan e spetgan da survegnir ina suttascripziun. Mo els s'engaschan era activamein per sustener lur idol. Quei fan els buca persuls, mobein cun in'entira gruppa da persunas che tegnan ils polischs ed ein nervus duront las cuorsas sco els – il club da fans.

Ear la Selina ad igl Noah en grànds fans ad igl ancanuschan schizund parsunalmeing. Els en numnadameing sezs faszinos digl sport da velo a sapartizipeschan regularmeing a cursas. A sco igl Nino ple bòld amprendan els dad ir cun velo agl club da velos Surselva. La Selina ad igl Noah en incantos digl Nino a da las sias prestaziùns, decoreschan lur tgombra cun artetgels da fan a spetgan da survagnir egna sutascripziùn. Mo els s'angaschan ear activameing par sustaner lur idol. Quegl fan els betga sulets, mobagn cun egn'antiera grupa da parsùnas ca tegnan igls poleschs ad en narvus durànt las cursas sco els – igl club da fans.


2) Noah e Selina ............................. (esser) a Rio de Janeiro a mirar la cuorsa da Nino.

2) Igl Noah a la Selina ............................. (easser) a Rio de Janeiro a vurdar la cursa digl Nino.


3) Els .................... (ir) a mirar las cuorsas culla famiglia.

3) Els ................ (ir) a vurdar las cursas cun la famiglia.


Eis ti commember d'in club da fans ni enconuschas ti enzatgi ch'ei commembra/commember?

Es tei cumember d'egn club da fans near ancanuschas tei anzatgi c'e cumember?


9) Els ................................. (veser) lur idol regularmein, cura ch'els van sezs a far cuorsas.

9) Els ........................... (vaser) regularmeing lur idol, cur c'els van sezs a far cursas.


7) Selina e Noah ................ (esser) commembers dil medem club da velo sco Nino Schurter.

7) La Selina ad igl Noah ................ (easser) cumembers digl madem club da velo sco igl Nino Schurter.


El ei buca mo enconuschents en nossa regiun, mobein ha fatg in num sin nivel mundial. Tgi? Ei setracta dil velocipedist Nino Schurter da Tersnaus che va cun mountainbike.

El e betga me ancunaschaint an la Surselva, mobagn â safatg egn num sen nivel mundial. Tgi? Igl satracta digl velozipedist Nino Schurter da Tersnaus an Surselva ca va cun mountainbike.


Noah e Selina impundan bia temps liber per saver esser datier da lur idol. Veser ed enconuscher el persunalmein ei in avantatg dil club da fans. Selina e Noah ein sezs puspei vid trenar per la proxima sesiun da velo. Els selegran gia dad esser directamein dalla partida e da parter lur febra cun auters fans.

Igl Noah a la Selina investeschan blear tains liber par saver easser datier da lur idol. Vaser ad ancanuscher el parsunalmeing e egn avantatg digl club da fans. La Selina ad igl Noah en sezs puspe veda trenar par la proxima stagiùn d'ir cun velo. Els salegran schon dad easser directameing da la partida a da partgir lur feavra cun oters fans.


Descriva il resultat cun finir las treis construcziuns sutvart.

Descriva igl resultat cun fitar las tres construcziùns sutvart.

Descreiva igl resultat cun fittar las treis construcziuns.

Descriva il resultat cun glivrer las trais frasas suotvart.

Descriva il resultat cun finir las trais frasas suotvart.


Ins vesa (buc) ina differenza denter buobs e buobas, quei ...

Ign veza (betg) egna diferenza trànter buabs a buabas, quegl ...

Ins vei (betg) ena differenza tranter mattatschas e mattatschs, perchegl tgi ...

Que as vezza üna/Que nu's vezza üngüna differenza traunter mats e mattas, perque cha ...

I's vezza üna/nu's vezza ingüna differenza tanter mats e mattas, perquai cha ...


a) Ei dat fetg biars differents geners da text. En general vegn fatg la differenza denter texts litterars e texts da diever. Ti has viu ch'ils cudischs ein ordinai era en biblioteca tenor quei criteri. Muossa cun differentas colurs tgei cavazzins che s'audan tier tgei sort da text (texts litterars = verd, texts da diever = tgietschen).

a) Igl dat fetg blears diferaints geners da text. An general vean fatg la diferenza trànter texts literars a texts da diever. Tei âs vieu c'igls cudeschs en ear urdanos an la biblioteca tanor que criteri. Mussa cun diferaintas calurs tge tgavazegns ca s'odan tier tge sort da text (texts literars = verd, texts da diever = cotschen).

a) I dat fitg blers differents geners da text. An general vign fatg la differenza tranter 'texts litterars' e 'texts d'adiever'. Te ast via tgi er ainten la biblioteca vignan igls texts ordinos tenor chel criteri. Mossa cun differentas calours, tge tgavazzigns tgi totgan tar tge sort da text (texts litterars = verd, texts d'adiever = cotschen).

a) A do fich bgers differents geners da text. In generel vain disferenzcho traunter texts litterars e texts d'adöver. Tü hest vis cha'ls cudeschs sun ordinos eir in biblioteca tenor quists criteris. Muossa cun differentas culuors che chavazzins chi tuochan tar che gener da text (texts litterars: verd; texts d'adöver: cotschen).

a) I dà fich blers differents geners da text. In general vain disferenzchà tanter texts litterars e texts d'adöver. Tü hast vis cha'ls cudeschs sun ordinats eir in biblioteca tenor quists criteris. Muossa cun differentas culurs che chavazzins chi toccan pro che gener da text (texts litterars: verd; texts d'adöver: cotschen).


Il president beneventa las commembras ed ils commembers dall'uniun. La gliesta da tractandas vegn approbada unanimamein.

Igl president fa igl bagnvagnieu a las cumembras ad agls cumembers da l'uniùn. La glista da tractandas vean apruvada unanimameing.

La presidenta benevainta las commembras ed igls commembers dall'uniun. La glista da tractandas vign approbada unanimamaintg.

La presidenta bivgnainta a las commembras ed als commembers da la societed. La glista da tractandas vain appruveda unanimamaing.

La presidenta bivgnainta a las commembras ed als commembers da la società. La glista da tractandas vain approvada unanimamaing.


Ina tschuetta sesa sin in rom, cun egls serrai senza seballuccar. Cheu sgola in quac sperasora, seplacca dasperas e damonda: «Sas ti tgi ch'ei il pli perdert animal sin quei mund?»

Egna tschueta sea sen egn rom, cun îls saros, imovibla. Qua sgola egn corv natier, satschainta dasperas ad ampeara: «Sas tei tgi c'e igl ple pardeart animal sen que mund?»

Ena tschuetta tschainta sen en rom, cun îgls saros e sainza balluccar. Cò sgola notiers en corv, sa platga dasperas e dumonda: «Sast te, tge animal tgi è igl pi scort digl mond?»

Üna tschuetta tschainta sün ün ram, culs ögls serros sainza ir vi e no. Cò svoula speravi ün corv, as placha dasper la tschuetta e la dumanda: «Sest tü chi chi'd es la bes-cha la pü scorta sün quist muond?»

Üna tschuetta sezza sün ün rom culs ögls serrats sainza ir vi e nan. Qua svoula ün corv speravia, as placha dasper la tschuetta e tilla dumonda: «Sast tü chi chi'd es la bes-cha la plü scorta sün quist muond?»


Scriva in cuort text che va a prau cun in dils geners e lai lignar tiu vischin/tia vischina il gener che sezuppa davostier.

Scriva egn curt text ca va a pro cun egn digls geners a le angiavinar igl tieus vaschegn/la tia vaschegna igl gener ca sazupa davostier.

Screiva en text curt tgi vo a pro cun egn digl geners e lascha angivinar ena conscolara u en conscolar, da tge gener tgi sa tracta.

Scriva ün cuort text chi s'affo cun ün dals geners e lascha ingiuviner a tieu chantunais/tia chantunaisa da che gener da text cha que as tratta.

Scriva ün cuort text chi s'affa cun ün dals geners e lascha ingiavinar a teis vaschin/tia vaschina da che gener da text chi's tratta.


Tgei geners da text legis vus pil pli duront las lecziuns da natira, carstgaun e societad?

Tge geners da text ligez vus piglple durànt las lecziùns da natira, carstgàn a sozietad?

Tge geners da text ligez vusoters igl pi savens durant las lecziuns da nateira, carstgang e societad?

Che geners da text legiais vus pel solit düraunt las lecziuns da natüra, umaun e societed?

Che geners da text legiais vus pel solit dürant las lecziuns da natüra, uman e società?


Visualisescha ussa la frequenza dils singuls geners cun in diagram da tuorta. Parta la tuorta en tons tocs sco quei che vus essas scolars e scolaras. Colurescha la frequenza tenor il diember dils geners numnai e fai la legenda dasperas.

Visualisescha ussa la frequenza digls singuls geners cun egn diagram da turta. Pertga la turta an tànts tocs sco quegl ca vus eassas sculars a scularas. Calurescha la frequenza tanor igl diember digls geners numnos a fe la legenda dasperas.

Visualisescha ossa la frequenza (la quantitad) digls singuls geners cun en diagram da turta. Parta la turta an tants tocs, scu tgi vusoters ischas scolaras e scolars. Colurescha la frequenza tenor igl domber da geners numnos e fasche la legenda dasperas.

Visualisescha uossa la frequenza dals singuls geners da text cun ün diagram a tuorta. Parta la tuorta in listess bgers töchs scu'l numer da scolars e scolaras in vossa classa. Culurescha la frequenza tenor il numer dals geners numnos e fo la legenda daspera.

Visualisescha uossa la frequenza dals singuls geners da text cun ün diagram a tuorta. Parta la tuorta in listess blers tocs sco'l nomer da scolars e scolaras in vossa classa. Culurischa la frequenza tenor il nomer dals geners nomnats e scriva la legenda daspera.


Igls blears da nus ligian egn cudesch ...

Las bleras/igls blers da nous ligian en codesch ...


Mintga sort da text (= gener) ha sias atgnadads. S'occupescha culs differents texts e va alla tscherca da quels che ti legias il pli bugen.

Mintga sort da text (= gener) â las sias atgnadads. Safatschainta cugls diferaints texts a va a la tscheartga da quels ca tei ligias igl ple bugent.

Mintga gener da text ò las sias atgnadads. T'occupa digls differents texts e vo alla tschertga da chels tgi te ligias igl pi gugent.

Mincha sort u gener da text ho sias singulariteds. Occupa't dals differents texts e vo in tschercha da quels cha tü legiast il pü gugent.

Mincha sort o gener da text ha sias singularitats. T'occupa dals differents texts e va in tschercha da quels cha tü legiast il plü jent.


Tgei gener(s) da text legias ti il pli bugen? Argumentescha.

Tge gener(s) da text ligias tei igl ple bugent? Argumantescha.

Tge gener(s) da text ligias te igl pi gugent? Argumentescha (daclera, pertge).

Che gener(s) da text legiast tü il pü gugent? Argumantescha.

Che gener(s) da text legiast tü il plü jent? Argumantescha.


R.M: Segir la participaziun als giugs olimpics igl onn 2014 a Sotschi, mo ei dat era aunc biars auters muments, dils quals jeu seregordel ...

R.M.: Siir la partizipaziùn agls giois olimpics igl on 2014 a Sotschi, mo igl dat ear ànc blears oters mumaints, digls quals jou saragord ...

R.M: Per franc la participaziun agls gis olimpics igl onn 2014 a Sotschi, ma i dat anc blers oters muments tgi ia va an bunga memorgia ...

R.M: Sainza dubi la partecipaziun als gös olimpics l'an 2014 a Sotschi, ma a do eir auncha bgers oters mumaints ch'eau d'he in buna memoria ...

R.M: Sainza dubi la partecipaziun als gös olimpics l'on 2014 a Sotschi, ma i sun eir amo blers oters mumaints ch'eu n'ha in buna memoria ...


Tgei ei stau Vies pli grond success en Vossa carriera activa?

Tge e sto igl Voss ple grànd suczess an la Vossa cariera activa?

Tge è igl Voss pi grond success durant la Vossa carriera activa?

Che es sto Sieu pü grand success in Sia carriera activa?

Che es stat Seis plü grond success in Sia carriera activa?


Fai ina fotografia dils cudischs che ti has legiu (ni legias) cun gust. Tacca ella el caum sutvart.

Fe egna fotografeia digls cudeschs ca tei âs ligieu (near ligias) cun gust. Tatga aint ella qua sut.

Fò ena fotografia digls codeschs tgi te ast ligia u tgi te ligias cun gost. La tatga se giusot.

Fo üna fotografia dals cudeschs cha tü hest let (u legiast) cun gust. Tach'la aint il ram suotvart.

Fa üna fotografia dals cudeschs cha tü hast let (o legiast) cun gust. Tilla tacha aint il rom suotvart.


Co va ei cun tei? Eis puspei arrivada bein a casa? Jeu hai gudiu fetg d'astgar passentar entgins dis da vacanzas ensemen cun tei ...

Co vagl a tgei? Es puspe rivo bagn a tgea? Jou ve giudieu fetg da stger passantar anquals gis da vacànzas anzemel cun te ...

Scu vogl a tè? Ist neida bagn a tgesa? Ia va galdia da pudeir passantar en pêr deis da vacanzas ansemen cun tè ...

Cu vo que cun te? Est darcho riveda bain a chesa? Eau d'he giodieu fich da pudair passanter ün pêr dis da vacanzas insembel cun te ...

Co vaja cun tai? Est darcheu rivada bain a chasa? Eu n'ha giodü fich da pudair passantar ün pêr dis da vacanzas insembel cun tai ...


Tgei geners da text legian tes geniturs e fargliuns il pli bugen e savens?

Tge geners da text ligian teas geniturs a fardagliùns igl ple bugent ad igl ple savens?

Tge geners da text ligian igls ties genitours e fardagliuns igl pi gugent ed igl pi savens?

Che geners da text legian tieus genituors e fradgliuns il pü gugent e suvenz?

Che geners da text legian teis genituors e fradgliuns il plü jent e suvent?


Empleina ussa la tabella cun exempels pils differents geners da text.

Amplanescha ussa la tabela cun exaimpels pigls diferaints geners da text.

Amplanescha la tabella cun exaimpels per igls differents geners da text.

Impla uossa la tabella cun exaimpels pels differents geners da text.

Implischa uossa la tabella cun exaimpels pels differents geners da text.


belletristica, informaziuns, leger per plascher,

beletristica, infurmaziùns, liger par plascher,

belletristica, infurmaziuns, liger per plascheir,

belletristica, infurmaziuns, ler per plaschair,

belletristica, infuormaziuns, leger per plaschair,


b) Legia ils extracts da texts e decida a tgei gener da text che quels corrispundan. Argumentescha tia decisiun.

b) Ligia igls extracts da texts a dezeda tier tge gener da text ca quels s'odan. Argumantescha la tia dezisiùn.

b) Ligia igls extracts digls texts e decida, a tge gener da text tgi chels correspondan. Argumentescha la tia decisiun.

b) Legia ils extrats da texts e decida a che gener cha quels appartegnan. Argumantescha tia decisiun.


realitad, inventau, ficziun, declaraziuns,

realitad, invanto, ficziùn, declaraziùns,

realted, invento, ficziun, declaraziuns,

realità, inventà, ficziun, decleraziuns,


Ei era inaga in retg ed ina regina. Els vivevan en in grond casti e vevan treis feglias, ina pli biala che l'autra ...

Igl eara egna geada egn retg ad egna rigegna. Els vivevan an egn grànd casti a vevan tres feglias, egna ple beala ca l'otra ...

Igl era eneda en rètg ed ena regina. Els vivevan ainten en grond casti e vevan treis feglias, ...

A d'eira üna vouta ün raig ed üna regina. Els vivaivan in ün grand chastè e vaivan trais figlias, üna pü bella cu l'otra ...

I d'eira üna jada ün rai ed üna raïna. Els vivaivan in ün grond chastè e vaivan trais figlias, üna plü bella co tschella ...


c) Dei ussa in'egliada als geners che vus haveis eligiu sco lectura dalla biblioteca. Tgei geners cumparan? Scriva els sillas lingias sutvart.

f) De uss egn'iglieda agls geners ca vus sculars vez eligieu sco lectura da la biblioteca. Tge geners cumparan? Scriva igls geners sen las lingias sutvart.

c) Dagn ossa en tgit agls geners da text digls codeschs tgi vous vez tscharnia ainten la biblioteca scu lectura. Tge geners cumparan? Igls noda giusot.

f) Ponderè uossa che gener da cudeschs cha vus vais tschernieu in biblioteca. Vais vus tschernieu differents geners? Notè'ls süllas lingias suotvart.

f) Ponderai uossa che gener da cudeschs cha vus vais tschernü in biblioteca. Vais vus tschernü differents geners? Tils notai süllas lingias suotvart.


Prender fretgs dalla regiun e tagliar els en tocca pintga. Sbatter 1 dl groma e mischedar quella cun dus tschaduns gronds zucher ...

Prender fretgs da la regiùn a tagliear els an toca pintga. Sbater 1 dl groma a maschadar quella cun dus tschadùns grànds zucer ...

Piglier fretga dalla regiun e tagler an tocca pitschna. Sbatter 1 dl groma e masdar chella cun dus sdoms gronds setger ...

Piglier frütta da la regiun e la taglier in töchins. Sbatter 1 dl gramma e la masder cun duos sdunins zücher ...

Tour frütta da la regiun e tilla tagliar in tockins. Sbatter 1 dl gromma e tilla masdar cun duos sdunins zücher ...


Plazzescha tschun dils geners silla lingia e muossa cheutras cun con plascher che ti legias quels texts.

Plazescha tschentg digls geners sen la lingia a mussa quatras cun quànt plascher ca tei ligias quels texts.

Noda tschintg geners da text sen la lengia sotvart (lò, noua tgi constat per tè).

Plazzescha tschinch dals geners da text sül cuntinuum e muossa uschè, quaunt gugent cha tü ils legiast.

Plazzescha tschinch dals geners da text sül cuntinuum e muossa uschè, quant jent cha tü tils legiast.


Co sesentan las persunas carschidas che san buca leger e scriver?

Co sasaintan las parsùnas carschidas ca san betga liger a scriver?

Scu sa saintan las persungas carscheidas tgi son betg liger e screiver?

Cu as saintan las persunas creschidas chi nu saun ler e scriver?

Co as saintan ils creschüts chi nu san leger e scriver?


e) Tgei sas ti emprender d'in magliacudischs? Noda tgei che ti vul empruar da realisar tez/tezza el decuors dil proxim temps.

e) Tge sas tei amprender d'egn/d'egna magliacudeschs? Noda tge ca tei vol ampruvar da realisar tez/teza agl dacurs digl proxim tains.

e) Tge sast te amprender dad en/ena magliacodeschs? Noda, tge tgi te vot ampruar da far tez/tezza durant igl proxim taimp.

e) Che poust tü imprender d'ün magliacudeschs? Nota che cha tü voust pruver da realiser svess düraunt il prossem temp.

e) Che poust tü imprender d'ün magliacudeschs? Nota che cha tü voust provar da realisar svess dürant il prossem temp.


Tgei ei la differenza denter in analfabet ed in illetrist?

Tge e la diferenza trànter egn analfabet ad egn iletrist?

Tge è la differenza tranter en analfabet ed en illetrist?

Che es la differenza traunter ün analfabet ed ün illetrist?

Che es la differenza tanter ün analfabet ed ün illetrist?


praula      comic      gasetta      roman

parola      comic      giaseta      roman

praula      comic      gasetta      roman

parevla      comics      giazetta      roman

parabla      comics      gazetta      roman


Legias ti cun tschaffen ni mo mintgaton? Fai in'intervista cun in magliacudischs e teidla tgei cussegls ch'el ni ella sa dar a ti per vegnir el flow da leger.

Fe egn'intervesta cun egn magliacudeschs a tearla tge cunzegls c'el/ella sa dar a tgei par vagnir agl flow da liger.

Ligias te cun tschaffen u angal mintgatant? Fò en'intervista cun en/ena magliacodeschs e tedla, tge cunsegls tgi ella u el dat a tè.

Legiast tü invidas e be d'inrer? Fo ün'intervista cun ün magliacudeschs e taidla che cussagls ch'el/ella do per at motiver da ler e gnir in ün uschedit 'flow da ler'.

Legiast tü invidas e be d'inrar? Fa ün'intervista cun ün magliacudeschs e taidla che cussagls ch'el/ella dà per at motivar da leger e gnir in ün uschedit 'flow da leger'.


cudisch tematic      sgnocca      crimi      sms

codesch tematic      sgnocca      crimi      messadi cugl telefonign

cudesch tematic      viz      crimi      sms

cudesch tematic      viz      crimi      sms


Jeu fetsch l'intervista cul magliacudischs/culla magliacudischs ...................................

Jou fetsch l'intervesta cugl/cun la magliacudischs ...................................

Ia fatsch l'intervista cun la/igl magliacodeschs ...................................

Eau fatsch l'intervista cul/culla magliacudeschs ...................................

Eu fetsch l'intervista cul/culla magliacudeschs ...................................


Per persunas che san buca leger e scriver ei il mintgadi bia pli stentus. En tgei situaziuns savessen analfabets tenor tei haver problems? Noda silmeins duas situaziuns e co els savessen evitar quellas.

Par parsùnas ca san betga liger a scriver e igl mintgagi savens stantus. An tge situaziùns savessan analfabets tanor te ver problems? Noda seglmains duas situaziùns a co els savessan sagidar an quellas.

Per persungas tgi son betg liger e screiver è igl mintgade fitg stentous. An tge situaziuns savessan analfabets/analfabetas aveir problems? Noda aglmanc dus situaziuns. Noda er, scu tgi chellas persungas pudessan survagneir ageid.

Per persunas chi nu saun ler e scriver es il minchadi bger pü stantus. In che situaziuns haun analfabets a tieu avis problems? Nota almain duos situaziuns e cu ch'els las pudessan eviter.

Per persunas chi nu san leger e scriver es il minchadi bler plü stantus. In che situaziuns han analfabets a teis avis problems? Nota almain duos situaziuns e co ch'els tillas pudessan evitar.


c) Fai ina tura tras tia vischnaunca e fotografescha tut las situaziuns, ellas qualas ti eis sfurzaus da leger. Elegia ina da quellas fotografias ni fai cun quellas fotografias ina collascha e tacca ella el caum sutvart.

c) Fe egna tura tras la tia vischnànca a fotografescha tut las situaziùns, an las qualas tei es sfurzo da liger. Eligia egna da quellas fotografeias near fe cun quellas fotografeias egna colascha a tatga aint ella qua sut.

c) Fò ena tura ainten la tia vischnanca. Fotografescha tot las situaziuns, noua tgi te stost liger. Tscherna ena fotografia u fò ena collascha cun tot las fotografias e las tatga se giusot.

c) Fo ün gir tres tia vschinauncha e fotografescha tuot las situaziuns, illas quelas tü est sfurzo da ler. Tscherna üna da quellas fotografias u fo cun tuottas üna collascha e tacha quella aint il ram suotvart.

c) Fa ün gir tras teis cumün e fotografescha tuot las situaziuns, illas qualas tü est sforzà da leger. Tscherna üna da quellas fotografias o fa cun tuottas üna collascha e tilla tacha aint il rom suotvart.


a) Tgei legias ti cun plascher, nua semudregias ti?

a) Tge ligias tei cun plascher, noua samurdregias tei?

a) Tge ligas te cun plascheir? Tge fò fadeia a tè?

a) Che legiast tü fich gugent? Cura est tü scu in ün oter muond?

a) Che legiast tü fich jent? Cura est tü sco in ün oter muond?


d) Tgei da quei che ti has udiu dils magliacudischs ha fascinau tei il pli fetg? Scriva silmeins duas construcziuns.

d) Tge da quegl ca tei âs udieu digls/da las magliacudeschs â faszino te igl ple fetg? Scriva seglmains duas construcziùns.

d) Tge ideias tgi te ast santia at on fascino igl pi fitg? Noda aglmanc treis tgossas.

d) Che puncts da vista ed idejas cha tü hest udieu dals magliacudeschs t'haun fascino il pü ferm? Scriva almain duos frasas.

d) Che puncts da vista ed ideas cha tü hast dudi dals magliacudeschs t'han fascinà il plü ferm? Scriva almain duos frasas.


Ei dat carstgauns che san buca leger e scriver bein. Per quellas persunas ein plaids e construcziuns in grond viriveri. Ellas han u buc empriu da leger e scriver, han emblidau co quei va ni san semplamein buca far quei aschi bein. Entginas persunas san mo scriver lur num. Quellas numnan ins analfabets ni illetrists. Era en Svizra dat ei analfabets ed illetrists.

Igl dat carstgàns ca san betga liger a scriver bagn. Par quellas parsùnas en pleds a construcziùns scretas egn grànd virivari. Ellas ân betg amprieu da liger a scriver, ân amblido co quegl va near san semplameing betga far quegl aschi bagn. Anzaquàntas parsùnas san me scriver lur num. Talas parsùnas numn'ign analfabets near iletrists. Ear an Svizra dat igl analfabets ad iletrists.

I dat persungas tgi son betg liger e screiver. Per chellas persungas èn pleds e construcziuns en grond caos. Forsa tgi on mai amprandia a liger e screiver u tgi on amblido, scu tgi chegl vo. Enqualtgi persunga so simplamaintg betg liger e screiver schi bagn. I dat persungas tgi son mianc screiver lour nom. Chellas persungas ins nomna analfabets/analfabetas u illetrists/illetristas. Er an Svizra dattigl analfabets ed illetristas.

Que do persunas chi nu saun ler e scriver bain. Per quellas persunas sun pleds e frasas ün grand battibuogl. Ellas nun haun forsa mê gieu la pussibilited d'imprender a scriver e ler. Otras persunas haun imprains a scriver, ma haun adonta da que grandas difficulteds. Tschertünas saun melapaina scriver lur nom. Persunas cun quel debel as nomna analfabets u illetrists. Eir in Svizra do que analfabets ed illetrists.

I dà persunas chi nu san leger e scriver bain. Per quellas persunas sun pleds e frasas ün grond battibuogl. Ellas nun han forsa mai gnü la pussibiltà d'imprender a scriver e leger. Otras persunas han imprais a scriver, ma han adonta da quai grondas difficultats. Tschertünas san malapaina scriver lur nom. Persunas cun quel debel as nomna analfabets o illetrists. Eir in Svizra daja analfabets ed illetrists.


a) Legia igl emprem il text e cumpletescha la tabella.

a) Ligia igl amprem igl text a cumpletescha la tabela.

a) Ligia igl text e cumplettescha la tabella.

a) Legia il prüm il text e cumplettescha la tabella.


Tgei fuss per tei il mender ni muncass a ti il pli fetg en tiu mintgadi, sche ti savesses buca leger ni scriver? Noda tschun puncts.

Tge fuss par te igl mender near mantgess a tgei igl ple fetg agl tieus mintgagi, scha tei savessas betga liger near scriver? Noda tschentg puncts.

Tge fiss per tè igl mender, schi te savessas betg liger e screiver? Tge mantgess a tè igl pi fitg? Noda tschintg puncts.

Che füss per te il pês u at manchess il pü ferm in tieu minchadi, scha tü nu savessast ler u scriver? Nota tschinch puncts.

Che füss per tai il pês o at mankess il plü ferm in teis minchadi, scha tü nu savessast leger o scriver? Nota tschinch puncts.


c) Fagei l'evaluaziun dallas intervistas en classa. Contempla la tabella vid la tabla e scriva treis construcziuns sco conclusiuns.

c) Faged l'evaluaziùn da las intervestas an classa. Contaimpla la tabela ved la tavla a scriva tres construcziùns sco conclusiùns.

c) Fasche l'evaluaziun dallas intervistas an classa. Vurde la tabella alla tavla e scrive treis construcziuns scu conclusiuns.

c) Fè l'evaluaziun da las intervistas in classa. Stüdgè la tabella vi da la tevla e scrivè trais conclusiuns chi cuntegnan almain üna frasa.

c) Fat l'evaluaziun da las intervistas in classa. Stübgiai la tabella vi da la tabla e scrivai trais conclusiuns chi cuntegnan almain üna frasa.


Sper ils magliacudischs dat ei era tschella vart – persunas carschidas che san buca leger. Legia las informaziuns e teidla tgei che las persunas raquentan.

Sper igls magliacudeschs dat igl ear parsùnas carschidas ca san betga liger. Ligia las infurmaziùns a tearla tge ca las parsùnas raquentan.

Dasper igls/las magliacodeschs dattigl er persungas carscheidas tgi son betg liger. Ligia e tedla las infurmaziuns.

Sper ils magliacudeschs do que eir l'otra vart – creschieus chi nu saun ler. Legia las infurmaziuns e taidla che cha las persunas raquintan.

Sper ils magliacudeschs daja eir tschella vart – creschüts chi nu san leger. Legia las infuormaziuns e taidla che cha las persunas raquintan.


b) Mira l'emissiun e dai risposta allas damondas sutvart.

b) Varda l'emissiùn a raspunda las amparadas sutvart.

b) Varda l'emissiun e rasponda allas dumondas.

b) Guarda l'emischiun e respuonda a las dumandas suotvart.

b) Guarda l'emischiun e respuonda a las dumondas suotvart.


b) Ponderescha tgi ch'ei il pli grond magliacudischs che ti enconuschas. Damonda, sche ti astgies far cun el/ella in'intervista per intervegnir da sia fascinaziun pil leger.

b) Studegia tgi c'e igl ple grànd magliacudeschs ca tei ancanuschas. Ampeara, scha tei dastgas far cun el/ella egn'intervesta par intervagnir daple davart la sia faszinaziùn pigl liger.

b) Tgi è la pi gronda u igl pi grond magliacodeschs tgi te canoschas? Dumonda chella persunga da pudeir far en'intervista per neir a saveir daple dalla fascinaziun da liger.

b) Stüdgia chi chi'd es il pü grand magliacudeschs cha tü cugnuoschast. Dumanda ad el/ella, scha tü suos-chast fer ün'intervista per gnir a savair dapü da sia fascinaziun da ler.

b) Stübgia chi chi'd es il plü grond magliacudeschs cha tü cugnuoschast. Til/tilla dumonda, scha tü das-chessast far cun el/ella ün'intervista per gnir a savair daplü da sia fascinaziun da leger.


Tgei pusseivladad(s) dat ei da midar quella situaziun? Tgei fagesses ti? Fai ina proposta.

Tge pussevladad(s) dat igl da midar quella situaziùn? Tge fagessas tei? Fe egna proposta.

Tge pussebladads dessigl per midar chella situaziun? Tge faschessas te?

Che pussibilited(s) do que per müder quella situaziun? Che dschessast tü? Fo üna proposta.

Che pussibiltà(ats) daja per müdar quella situaziun? Che dschessast tü? Fa üna proposta.


Noda entginas informaziuns dad el/ella sutvart. Cumpletescha lu la tabella cullas damondas che nus havein elaborau en classa.

Noda qua sut anqualas infurmaziùns davart el/ella. Cumpletescha alura la tabela cun las amparadas ca nus vagn elavuro an classa.

Noda en pêr infurmaziuns dalla persunga. Cumplettescha la tabella cun las dumondas tgi vous vez elaboro an classa.

Nota suotvart ün pêr infurmaziuns dad el/ella. Cumplettescha alura la tabella cullas dumandas cha nus vains elavuro in classa.

Nota suotvart ün pêr infuormaziuns dad el/ella. Cumplettescha lura la tabella cullas dumondas cha nus vain elavurà in classa.


La rallye da gruppa ei ina metoda d'emprender en gruppa. Las differentas gruppas semesiran en ina cuorsa d'emprender ed il success dalla gruppa dependa digl engaschi, dalla savida e dalla capientscha da mintga singul commember dalla gruppa.

La rallye da grupa e egna metoda d'amprender an grupa. Las diferaintas grupas samasiran an egna cursa d'amprender ad igl suczess da la grupa dependa digl angaschi, da la savida a da la capientscha da mintga singul cumember da la grupa.

La rallye da gruppa è ena moda d’amprender an gruppas. Las differentas gruppas concorran l'egna cun l'otra ainten ena cursa cun ples etappas d’amprender. Igl success d'ena gruppa dependa digl angaschi e digl saveir da mintga singul commember da chella.

La rallye da gruppa es üna metoda d'imprender in gruppas. Las differentas gruppas cumpettan üna cun l'otra in üna cuorsa chi cumpiglia püssas etappas d'imprender. Il success d'üna gruppa dependa da l'ingaschamaint e dal savair da mincha singul commember da quella.

La rallye da gruppa es üna metoda d'imprender in gruppas. Las differentas gruppas cumpettan üna cun tschella in üna cuorsa chi cumpiglia plüssas etappas d'imprender. Il success d'üna gruppa dependa da l'ingaschamaint e dal savair da mincha singul commember da quella.


2. Gruppas heterogenas vegnan formadas (dalla scolasta).

2. Grupas heterogenas vignan furmadas (da la surmestra).

2. La scolasta reparta igls scolars/las scolaras an gruppas.

2. La magistra parta aint ils scolars in gruppas eterogenas.


Igls temas tractos ainten las differentas etappas:

Ils temas trattos illas differentas etappas:

Ils temas trattats illas differentas etappas:


La rallye secumpona dils suandonts pass:

La rallye sacumpona digls savundànts pass:


Saveis vus co ina rallye funcziuna? Legi la cuorta descripziun ed ils differents pass.

Savez vus co egna rallye funcziunescha? Liged la curta descripziùn ad igls diferaints pass.

Savez vous, scu tgi ena rallye funcziunga? Lige la descripziun da chella ed igls differents pass.

Savais vus, cu ch'üna rallye funcziuna? Legè la descripziun da quella e'ls differents pass.

Savais vus, co ch'üna rallye funcziuna? Legiai la descripziun da quella e'ls differents pass.


cumparagler igls resultats ainten la gruppa


4. Ils scolars e las scolaras exerciteschan ed approfundeschan ils temas en gruppa tenor ils suandonts tschun principis:

4. Igls sculars a las scularas exerziteschan ad aprofundeschan igls temas an grupa tanor igls savundànts prinzipis:

4. Las scolaras ed igls scolars exerciteschan ed approfundeschan igls temas an gruppas tenor igls suandonts prancepis:

4. Ils scolars e las scolaras exerciteschan ed approfundeschan ils temas in gruppas tenor il seguaint princip:

4. Ils scolars e las scolaras exerciteschan ed approfundischan ils temas in gruppas tenor il seguaint princip:


Il medem proceder vala per las etappas 2 e 3.

Igl madem prozeder vala par las etapas 2 a 3.

Igl madem proceder vala per la 2. e 3. etappa.

Il listess proceder vela per la 2. e 3. etappa.

Il listess proceder vala per la 2. e 3. etappa.


declarar in a l'auter la sligiaziun (buca scriver giu la sligiaziun d'in auter commember)

declarar l'egn a l'oter la schliaziùn (betga scriver giou la schliaziùn d'egn oter scular)

declarar la schliaziun l'egn l'oter (betg screiver giu la schliaziun da l'egn l'oter)

declarer la soluziun ün a l'oter (nu scriver giò la soluziun ün da l'oter)

declerar la soluziun ün a tschel (nu scriver giò la soluziun ün da tschel)


controllar igls resultats cugl figl da schliaziun

controller ils resultats cul fögl da soluziun

controllar ils resultats cul fögl da soluziun


ils verbs cun irregularitads (verbs alternonts, verbs cun midadas ortograficas, verbs cun -esch)

igls verbs cun iregularitads (verbs alternànts/cun midadas ortograficas)

igls verbs cun irregularitads (verbs alternonts, verbs cun midadas ortograficas, verbs cun -esch)

ils verbs cun irregulariteds (verbs alterativs, verbs cun müdedas ortograficas, verbs cul infix -esch)

ils verbs cun irregularitats (verbs alterativs, verbs cun müdadas ortograficas, verbs cul infix -esch o -isch)


dumandar giu in l'auter per verificar che tuts hagien capiu il tema

amparar giou l'egn l'oter par verifitgear ca tuts vegian capieu igl tema

dumandar giu l'egn l'oter per verifitgier tgi tots vegian ancletg igl tema

dumander giò ün a l'oter per verificher cha tuots hegian inclet il tema

dumandar giò ün a tschel per verifichar cha tuots hajan inclet il tema


sche pusseivel far ils exercezis persuls (entgins ston vegnir fatgs en gruppa)

scha pussevel far sulets igls exerzezis (anzquànts ston vagnir fatgs an grupa)

schi pussebel far igls exercezis per sasezs/sasezzas (en pêr ston pero neir fatgs an gruppa)

scha pussibel fer ils exercizis daperse (ün pêr stöglian gnir fats in gruppa)

scha pussibel far ils exercizis da per sai (ün pêr ston gnir fats in gruppa)


3. Ils temas dalla 1. etappa vegnan introduci en classa.

3. Igls temas da la 1. etapa vignan introdutgieus an la classa.

3. La scolasta introduescha igls temas dalla 1. etappa an classa.

3. La magistra introdüa ils temas da la 1. etappa in classa.


1. In test d'entrada per eruir il stan da savida (gia fatg el pensum 4).

1. Egn test d'antrada par eruir igl livel da savida (gea fatg an la leztga 4).

1. Ün test d'entreda per eruir il savair dals scolars (già fat illa lezcha 4).

1. Ün test d'entrada per eruir il savair dals scolars (già fat illa lezcha 4).


Discutescha cun tiu vischin/tia vischina:

Discutescha cugl tieus vaschegn/cun la tia vaschegna:

Discutescha cun la tia vaschigna u igl ties vaschign:

Discuta cun tieu chantunais/tia chantunaisa:


• Co savess ins entscheiver a vegnir en ina disa da leger?

• Co savess ign antschever a survagnir egna disa da liger?

• Scu ins savess antschever ad aveir la deisa da liger?

• Cu as pudess cumanzer a gnir in ün flow da ler?

• Co as pudessa cumanzar a gnir in ün flow da leger?


a) Legia tgei avantatgs ch'in bien lectur ni ina buna lectura ha e fai ils pensums.

a) Ligia tge avantatgs c'egn bùn lectur near egna bùna lectura â a fe las leztgas.

a) Ligia, tge avantatgs tgi ena bunga lectoura u en bung lectour ò e fò igls pensums.

a) Legia che avantags ch'ün bun lectur u üna buna lectura ho e fo las lezchas.

a) Legia che avantags ch'ün bun lectur o üna buna lectura ha e fa las lezchas.


• Ti slargas il scazi da plaids ed approfundeschas la capientscha dil lungatg. Quei ei impurtont per absolver cun success la scolaziun.

• Tei schlargias igl stgazi da pleds ad aprofundeschas la capientscha digl lungatg. Quegl e impurtànt par absolver cun suczess la scolaziùn.

• Te schlargias igl ties scazi da pleds. Te tgapeschas migler igl lungatg. Chegl è impurtant per tot las tias scolaziuns.

• Tü ingrandeschast il s-chazi da pleds ed approfundeschast l'incletta da la lingua. Que es important per fer üna scolaziun cun success.

• Tü ingrondischast il s-chazi da pleds ed approfundischast l'incletta da la lingua. Quai es important per far üna scolaziun cun success.


• Ti fas pli paucs sbagls da scriver, perquei che tes egls s’endisan vid il maletg dils plaids. Quei vul dir che ti sas scriver pli spert senza sbagls e fas adina bunas notas els dictats.

• Tei fas ple pocs sbagls da scriver, parquegl c'igls teas îls amprendan a saragordan digl maletg digls pleds. Quegl vut gir ca tei sas scriver ple speart sainza sbagls a fas bùnas notas agls dictats.

• Tü fest damain fals da scriver, perque cha tieus ögls s'adüsan vi dal purtret dals pleds. Que voul dir cha tü sest scriver pü svelt sainza sbagls e fest adüna bunas notas in scrit (in cumponimaints, dictats u oters texts).

• Tü fast damain fals da scriver, perquai cha teis ögls s'adüsan vi dal purtret dals pleds. Quai voul dir cha tü sast scriver plü svelt sainza fals e fast adüna bunas notas in scrit (in cumponimaints, dictats o oters texts).


Buns lecturs e bunas lecturas damognan buca mo il mintgadi pli tgunsch.

Bùns lecturs a bùnas lecturas dumognan betga me igl mintgagi ple tgientsch.

Bungas lectouras e bungs lectours on blers avantatgs.

Per buns lectuors e bunas lecturas nun es be il minchadi pü simpel.

Per buns lecturs e bunas lecturas nun es be il minchadi plü simpel.


• Ti augmentas tia savida generala che vegn dabien a ti en tut ils roms dalla scola ed en tut ils camps dalla veta.

• Tei augmaintas la tia savida generala ca vean da bien a tgei an tut igls roms da la scola ad an tut igls tgomps da la veta.

• Te augmaintas (angrondaneschas) la tia saveida generala. Chegl geida a tè ainten tot igls roms da scola ed ainten la tia veta.

• Tü augmaintast tias cugnuschentschas generelas, que chi'd es ün avantag per tuot ils rams da scoula e per tuot ils champs da la vita.

• Tü augmaintast tias cugnuschentschas generalas, quai chi'd es ün avantag per tuot ils roms da scoula e per tuot ils chomps da la vita.


• Leger ei ina buna metoda per sequietar e serecrear.

• Liger e egna bùna metoda par saquietar a sarecrear.

• Liger è ena bunga metoda per neir pi quiet e sa recrear.

• Ler es üna buna metoda per as quieter ed as recreer.

• Leger es üna buna metoda per as quietar ed as recrear.


• Mira aunc ina ga tgei che ti havevas scret ell’incumbensa 1 davart la motivaziun ni ils impediments da leger. Ei enzatgei semidau suenter che ti has luvrau vida quell'unitad?

• Varda ànc egn'ea tge ca tei vevas scret an l'incumbensa 1. davart la motivaziùn near igls impedimaints da liger. Â anzatge samido suainter ca tei âs luvro veda quell'unitad?

• Varda anc eneda, tge tgi te ast scretg aint igl pi amprem exercezi da chel tgapetel. È ensatge sa mido tar tè?

• Guarda auncha üna vouta che cha tü vaivast scrit ill'incumbenza 1 davart la motivaziun e la demotivaziun da ler. S'ho müdo qualchosa, zieva cha tü hest lavuro vi da quist'united?

• Guarda amo üna jada che cha tü vaivast scrit ill'incumbenza 1 davart la motivaziun e la demotivaziun da leger. S'ha müdà alch, davo cha tü hast lavurà vi da quist'unità?


• Ti sas s'approfundar en auters munds e scuvierer historias litteraras fantasticas e raquents autentics.

• Tei sas s'aprofundar an oters munds a scurvatar istorgias literaras fantasticas a raquents autentics.

• Te sast t'approfundar ainten oters monds e cunchegl scuvreir istorgias fantasticas e rachints autentics (credibels/tgi paran veirs).

• Tü poust t'approfundir in oters muonds e scuvrir istorgias litteraras fantasticas e raquints autentics.


• Leger promova l'empatia, q.v.d. la cumpetenza da semetter ella situaziun d'enzatgi auter, perquei che ti emprendas d'enconuscher cun leger la moda da patertgar dad auters, lur perschuasiuns, filosofias e modas da viver.

• Liger promova l'empateia, q.v.g. la cumpetenza da sameter an la situaziùn d'anzatgi oter, parquegl ca tei amprendas d'ancanuscher cun liger la moda da patartgear dad oters, lur parschuasiùns, filosofeias a modas da viver.

• Liger promova l'empatia. Chegl monta da saveir sa metter ainten la situaziun dad ensatgi oter. Cun liger amprendas te a canoscher la moda da pansar dad oters, lour persvasiuns, lour ideias e lour moda da veiver.

• Ler promouva l'empatia, q.v.d. la cumpetenza da's metter illa situaziun da qualchün oter, perque cha tü imprendast a cugnuoscher cun ler il möd da penser dad oters, lur persvasiuns, filosofias e möds da viver.

• Leger promouva l'empatia, q.v.d. la cumpetenza da's metter illa situaziun d'inchün oter, perquai cha tü imprendast a cugnuoscher cun leger il möd da pensar dad oters, lur persvasiuns, filosofias e möds da viver.


Scriva quater construcziuns en connex cullas damondas survart.

Scriva quater construcziùns an conex cun las amparadas sura.

Screiva quatter construcziuns an connex cun las dumondas soura.

Scriva quatter frasas in connex cullas dumandas survart.

Scriva quatter frasas in connex cullas dumondas survart.


Tiu propiest concret en connex cul leger:

La tia intensiùn concreta an conex cugl liger:

Igl ties propiest persunal an connex cun igl liger:

Teis propöst concret in connex cul leger:


• Tgei avantatg ei tenor tei il pli ferm ed impurtont?

• Tge avantatg e tanor te igl ple fearm ad impurtànt?

• Tge avantatg è igl pi grond ed impurtant?

• Che avantag es tenor te fundamentel e fich important?

• Che avantag es tenor tai fundamental e fich important?


• Has ti gia remarcau in da quels avantatgs tier tei? Tgeinin?

• Âs tei gea remartgieu egn da quels avantatgs tier te? Tgenegn?

• Ast te gio remartgea chels avantatgs tar tè? Tgenegns?

• Ho ün da quels avantags eir già gieu ün effet positiv sün te? Chenün?

• Ha ün da quels avantags eir fingià gnü ün effet positiv sün tai? Chenün?


Igl passlunghist fò las sias davosas preparaziuns per las cursas tgi igl spetgan igl anviern. El vign plagn tgatsch giu digl mot e ...

Dario Cologna fo sieus ultims preparativs per las cuorsas chi'l spettan d'inviern. El vain plain schlauntsch giò dal muot e ...

Dario Cologna fa seis ultims preparativs per las cuorsas chi til spettan d'inviern. El vain plain schlantsch giò dal muot e ...


Dat ei forsa aunc auters cudischs dil medem autur ni dalla medema autura (ni dalla medema seria) che jeu savess mussar?

Dat igl forza ànc oters cudeschs digl madem autur near da la madema autura (near da la madema seria) ca jou savess mussar?

Dattigl forsa anc oters codeschs da chella retscha, dalla madema autoura u digl madem autour tgi ia savess mussar alla classa?

Do que forsa oters cudeschs dal listess autur/ da la listessa autura (u da la listessa seria) ch'eau pudess musser?

Daja forsa oters cudeschs dal listess autur/da la listessa autura (o da la listessa seria) ch'eu pudess muossar?


Tgei stoi jeu far, per ch'ils scolars tegnien segir endamen il cuntegn dil cudisch?

Tge sto jou far, par c'igls meas cunsculars tignian siir andamaint igl cuntegn digl cudesch?

Tge va ia da far tgi las conscolaras ed igls conscolars tignan andamaint igl cuntign digl codesch?

Che stögli fer, per cha'ls conscolars tegnan adimmaint il cuntgnieu dal cudesch?

Che stöglia far, per cha'ls conscolars tegnan adimmaint il cuntgnü dal cudesch?


Dat ei in film davart il cudisch? Ha ina canzun ina funcziun el cudisch?

Dat igl egn film davart igl cudesch? Â egna canzùn egna funcziùn agl cudesch?

Do que ün film davart il cudesch? Ho üna chanzun üna funcziun aint il cudesch?

Daja ün film davart il cudesch? Ha üna chanzun üna funcziun aint il cudesch?


Ponderescha co ti vul integrar tiu diari da leger el referat (Astgan ils scolars dar in'egliada? Tgei vul ti mussar ni prender ora?).

Studegia co tei vol integrar igl tieus diari da liger agl referat (Dastgan igls cunsculars dar egn'iglieada liaint? Tge vol tei mussar near prender or?).

Ponderescha, scu tgi te vot integrar igl ties diari da liger aint igl referat (Pon las scolaras ed igls scolars dar en'igleida? Tge vot te preliger digl diari?).

Ponderescha, co cha tü voust integrar teis diari da leger in tia preschantaziun (Pon ils conscolars dar ün'ögliada in teis diari? Che voust tü muossar o preschantar?).


Finescha tiu referat a moda e maniera curteseivla. Engrazia agl auditori per l'attenziun.

Feta igl tieus referat an moda curtasevla. Angraztga agl auditori par l'atenziùn.

Fetta igl ties referat a moda curtaschevla cun deir 'angraztg per l'attenziun' agl public.

Glivra tia preschantaziun in maniera amiaivla. Ingrazcha als audituors per l'attenziun.

Finischa tia preschantaziun in maniera amiaivla. Ingrazcha als auditurs per l'attenziun.


Controllescha tia preparaziun sin fundament dils criteris da valetaziun.

Controlescha la tia preparaziùn sen fundamaint digls criteris da valitaziùn.

Controllescha la tia preparaziun cun ageid digls criteris dalla valetaziun.

Controlla tia preparaziun cun agüd dals criteris da valütaziun.


Exercitescha enzacontas gadas il referat, aschia che ti stos buca leger il text dallas cartas.

Exerzitescha anzaquàntas geadas igl referat, ascheia ca tei stos betga liger igl text da las tgartas.

Exercitescha en pêr gedas igl referat, uscheia tgi te stost betg liger igl text dallas cartas.

Exercitescha ün pêr voutas a fer tia preschantaziun, uschè cha tü nu stust ler giò il text da las cartas.

Exercitescha ün pêr jadas a far tia preschantaziun, uschè cha tü nu stoust leger giò il text da las cartas.


Ti has legiu il cudisch dalla biblioteca ed enconuschas fetg bein il cuntegn. Presenta ussa tiu cudisch a tes conscolars ed a tias conscolaras.

Tei âs ligieu ad ancanuschas fetg bagn igl tieus cudesch da la biblioteca. Preschainta uss el agls teas cunsculars ad a las tias cunscularas.

Te ast ligia en codesch dalla biblioteca e canoschas fitg bagn igl cuntign. Preschainta ossa igl ties codesch allas tias conscolaras ed agls ties conscolars.

Tü hest let il cudesch da la biblioteca e cugnuoschast fich bain il cuntgnieu. Preschainta uossa tieu cudesch a tieus conscolars ed a tias conscolaras.

Tü hast let il cudesch da la biblioteca e cugnuoschast fich bain il cuntgnü. Preschainta uossa teis cudesch a teis conscolars ed a tias conscolaras.


Sai jeu prender cun mei enzatgei ch'ei central pil cudisch (che jeu savess eventualmein reparter a tuts sco regurdientscha)?

Se jou prender cun me an scola anzatge c'e zentral pigl cudesch (ca jou savess eventualmeing repartgir a tuts sco ragurdànza)?

Sa ia piglier cun me ensatge central digl codesch (forsa ensatge per reparteir all’antiera classa scu regurdientscha)?

Possi piglier cun me qualchosa chi'd es important pel cudesch (ch'eau pudess eventuelmaing scumpartir a tuots scu algordanza)?

Possa tour cun mai alch chi'd es important pel cudesch (ch'eu pudess eventualmaing scumpartir a tuots sco regordanza)?


2. Prepara il referat. Tiu referat duess cuzzar denter 8 e 10 minutas. Ponderescha ils suandonts puncts:

2. Prepara igl referat. Igl tieus referat de cuzar trànter 8 a 10 minutas. Studegia igls savundànts puncts:

2. Prepara igl ties referat. Igl referat duess cuzzar tranter 8 e 10 minutas. Ponderescha igls suandonts puncts:

2. Prepara tia preschantaziun. Quella dess dürer traunter 8 e 10 minuts. Resguarda ils seguaints puncts:

2. Prepara tia preschantaziun. Quella dess dürar tanter 8 e 10 minuts. Resguarda ils seguaints puncts:


Prelegia ina cuorta passascha interessanta.

Preligia egna curta passascha interessànta.

Preligia ena curta passascha interessanta.

Prelegia üna cuorta passascha interessanta.


Ponderescha ina bun'entschatta per attrer l’attenziun digl auditori.

Creescha egna bùn'antscheata par svagliear l'atenziùn digl auditori.

Ponderescha ena bunga antschatta per survagneir l’attenziun digl public.

Ponderescha ün bun cumanzamaint per attrer l'attenziun dals conscolars.

Ponderescha ün bun cumanzamaint per attrar l'attenziun dals conscolars.


Ordinescha las cartas dallas caussas impurtontas e resumescha aschia il cuntegn.

Urdagna las tgartas da las tgossas impurtàntas a resumescha ascheia igl cuntegn.

Ordinescha las cartas dallas tgossas impurtantas e resumescha uscheia igl cuntign.

Ordinescha las cartas dals ogets importants e resüma uschè il cuntgnieu dal cudesch.

Ordinescha las cartas dals ogets importants e resümescha uschè il cuntgnü dal cudesch.


• Tgi ei sin buna via da daventar in magliacudischs?

• Tgi e sen bùna veia da davantar egn/egna magliacudeschs?

• Tgi è sen bunga veia da davantar en/ena magliacodeschs?

• Chi es sün buna via da dvanter ün magliacudeschs?

• Chi es sün buna via da dvantar ün magliacudeschs?


c) Enquera per mintga bustab in cavazzin che ha da far cun quell'unitad.

c) Anquiera par mintga bustab egn tgavazegn c'â da far cun quell'unitad.

c) Tschertga per mintga bustab en tgavazzign tgi ò da far cun chella unitad.

c) Tschercha per mincha custab ün chavazzin chi ho da chefer cun quist'united.

c) Tschercha per mincha custab ün chavazzin chi ha da chefar cun quist'unità.


3. Fai ussa tiu referat avon la classa. Entscheiva pér cura ch'igl ei mureri en stanza da scola.

3. Fe ussa igl tieus referat avànt la classa. Antscheva per cur c'igl e mureri an la stànza da scola.

3. Preschainta uossa tieu cudesch a la classa. Cumainza pür, cur cha'd es quiet in staunza da scoula.

3. Preschainta uossa teis cudesch a la classa. Cumainza pür, cur chi'd es quiet in stanza da scoula.


Ussa haveis vus udiu tut ils referats. Discutei el plenum las suandontas damondas:

Ussa vez vus udieu tut igls referats. Discutad agl plenum las savundàntas amparadas:

Vusoters vez santia ossa tot igls referats. Discute aint igl plenum las suandontas dumondas:

Uossa vais vus udieu tuot las preschantaziuns. Discutè las seguaintas dumandas in classa:

Uossa vais vus dudi tuot las preschantaziuns. Discutai las seguaintas dumondas in classa:


• Tgei plaids che han da far cun cudischs ni cun bibliotecas haveis vus udiu?

• Tge pleds c'ân da far cun cudeschs near cun bibliotecas vez vus udieu?

• Tge pleds tgi on da far cun codeschs u cun bibliotecas vez santia?

• Che pleds chi haun da chefer cun cudeschs e bibliotecas vais vus udieu?

• Che pleds chi han da chefar cun cudeschs e bibliotecas vais vus dudi?


Integrescha en tiu referat in effect special (per exempel cun schar gustar, udir, ferdar, sentir in aspect dil cudisch, cun in quiz ni ina pintga concurrenza, cun mussar in video/maletg, ...).

Integrescha agl tieus referat egn efect spezial (par exaimpel cun schar sagear, udir, fardar, santir egn aspect digl cudesch, cun egn quiz near egna pintga concurenza, cun mussar egn video/maletg, ...).

Integrescha aint igl ties referat en effect spezial (p.ex. lascher gustar ensatge, tadlar, suarar, resanteir en aspect digl codesch, en pitschen quiz, mussar en video, en maletg ...).

Integrescha in tia preschantaziun ün effet speciel (per exaimpel cun lascher guster, tadler, savurer u sentir ün aspet dal cudesch, cun ün quiz u üna pitschna concurrenza, cun musser ün video/purtret, ...).

Integrescha in tia preschantaziun ün effet special (per exaimpel cun laschar gustar, tadlar, savurar o sentir ün aspet dal cudesch, cun ün quiz o üna pitschna concurrenza, cun muossar ün video/ün purtret, ...).


Vi jeu aunc far in legn ni enzacontas damondas a mes conscolars?

Vi jou ànc far egn legn near anzaquàntas amparadas agls meas cunsculars?

Less ia anc far en angiavign u en pêr dumondas alla classa?

Dessi auncha fer ün'ingiuvinera u ün pêr dumandas a mieus conscolars?

Lessa amo far ün'ingiavinera o ün pêr dumondas a meis conscolars?


d) Fai ina fotografia da tia scatla e dil diari da leger e tacca ella sutvart.

d) Fe egna fotografeia da la tia stgatla a digl diari da liger a tatga aint ella qua sut.

d) Fò ena fotografia dalla tia scatla e digl diari da liger. La tatga se cò sotvart.

d) Fo üna fotografia da tia s-chacla e dal diari da ler e tach'la suotvart.

d) Fa üna fotografia da tia trocla e dal diari da leger e tilla tacha aint il rom suotvart.


Ulteriurs verbs che vegnan conjugai tuttina:

Ulteriurs verbs ca vignan conjugos tutegna:

Ulteriours verbs tgi vignan conjugos madem:

Ulteriurs verbs chi vegnan conjugos listess:

Ulteriurs verbs chi vegnan conjugats listess:


Luvrei en gruppa tenor ils tschun principis.

Luvrad an grupa tanor igls tschentg prinzipis.

Luvre an gruppa tenor igls tschintg prancepis.

Lavurè in gruppa tenor ils tschinch princips.

Lavurai in gruppa tenor ils tschinch princips.


Ils scolars e las scolaras san identificar ed applicar verbs cun irregularitads.

Igls sculars a las scularas san identifitgear verbs ca vignan conjugos cun -esch.

Las scolaras ed igls scolars son identifitgier e declarar verbs cun -esch.

Ils scolars e las scolaras saun identificher e declarer verbs cun irregulariteds.

Ils scolars e las scolaras san identifichar e declerar verbs cun irregularitats.


• Igl emprem scolar seglia e conjughescha dad ault in verb.

• Igl amprem scular saglia a conjughescha dadòlt egn verb.

• L’amprema scolara saglia e conjughescha dad ot igl verb.

• Il prüm scolar saglia e conjughescha dad ot il verb.


b) Repeti aunc ina ga tut ils puncts impurtonts dil verb cun agid dil giug. Il scolast dat a vus la tabla da giug e las cartas specialas.

b) Repeted ànc egn'ea tut igls puncts impurtànts digl verb cun agid digl gioi. Igl surmester dat a vus la tavla da gioi a las tgartas spezialas.

b) Repete anc eneda tot igl impurtant digl verb cun ageid digl gi. La scolasta az metta a disposiziun la tavla da gi, en quadrign e las cartas spezialas.

b) Repeti auncha üna vouta tuot ils aspets importants dal verb cun agüd dal gö. Il magister metta a disposizun la tevla da gö e las cartas specielas.

b) Repeti amo üna jada tuot ils aspets importants dal verb cun agüd dal gö. Il magister metta a disposizun la tabla da gö e las cartas specialas.


• Fagei ina rangaziun e nudei ils nums el dretg liug dil podest (p. 29).

• Faged egna rangaziùn a nudad igls nums agl dretg liac digl podest.

• Fasche ena rangaziun e nude igls noms aint igl dretg li ve digls scalems digl podest.

• Fè üna rangaziun e notè ils noms al dret lö vi dals s-chelins dal podest.

• Fat üna rangaziun e notai ils noms al dret lö vi dals s-chalins dal podest.


• Sch'igl affon che seglia fa in sbagl, vegnan las rollas midadas ed il secund scolar seglia e conjughescha in auter verb.

• Sch'igl unfànt ca saglia fa egn sbagl, vignan las rolas midadas ad igl savund scular saglia a conjughescha egn oter verb.

• Schi la scolara tgi saglia fò en sbagl, vignan midadas las rollas ed igl sagond scolar saglia e conjughescha en oter verb.

• Scha'l scolar u la scolara chi saglia fo ün fal, vegnan müdedas las rollas e'l seguond scolar saglia e conjughescha ün oter verb.

• Scha'l scolar o la scolara chi saglia fa ün fal, vegnan müdadas las rollas e'l seguond scolar saglia e conjughescha ün oter verb.


(fascinar) mei aschi fetg che jeu vegn tut nervusa, cura che jeu vesel ella.

(faszinar) aschi fetg ca jou vignt tut narvusa, cur ca jou vez ella.

La band am  ............................... (fasciner) telmaing ch'eau vegn tuot gniervus/gniervusa, cur ch'eau la vez.

La band am ............................... (fascinar) talmaing ch'eu vegn tuot nervus/nervusa, cur ch'eu tilla vez.


controllar igls resultats cugl figl da schliaziun

controller ils resultats cul fögl da soluziun

controllar ils resultats cul fögl da soluziun


cumparagler igls resultats ainten la gruppa


• Sch'il scolar seglia e conjughescha senza sbagls, astga el far ina crusch sper il verb corrispundent.

• Sch'igl scular saglia a conjughescha sainza sbagls, dastga el far egna crusch sper igl verb coraspundaint.

• Sch'igl scolar saglia e conjughescha sainza far sbagls, pò el far ena crousch ainten la tgaschetta digl verb correspondent.

• Scha'l scolar saglia e conjughescha sainza fer fals, po el fer üna crusch sper il verb correspundent.

• Scha'l scolar saglia e conjughescha sainza far fals, po el far üna crusch sper il verb correspundent.


sche pusseivel far ils exercezis persuls (entgins ston vegnir fatgs en gruppa)

scha pussevel far sulets igls exerzezis (anzaquànts ston vagnir fatgs an grupa)

far igls exercezis per sasezs/sasezzas (en pêr exercezis ston neir fatgs an gruppa)

fer ils exercizis daperse (ün pêr exercizis stöglian gnir fats in gruppa)

far ils exercizis da per sai (ün pêr exercizis ston gnir fats in gruppa)


• Decidi ensemen cul scolast tgei verbs che fan aunc difficultads e ston vegnir exercitai. Nudei els ella tabella sut il num.

• Dezided anzemel cugl surmester tge verbs ca fan ànc dificultads a ston vagnir exerzitos. Nudad els an la tabela sut igl num.

• Decide ansemen cun la vossa scolasta, tge verbs tgi az fon anc difficultads e tgi vous stuez exercitar. Igls nude ainten l’amprema colonna dalla tabella.

• Decidè insembel cun vos magister che verbs chi's faun auncha difficulteds e cha vus stuvais exerciter. Notè'ls illa tabella suotvart.

• Decidai insembel cun vos magister che verbs chi's fan amo difficultats e ston gnir exercitats. Tils notai illa tabella suotvart.


a) Nus havein viu ils verbs regulars ed ils verbs irregulars. El pensum precedent has ti stuiu conjugar verbs regulars ch'ein in tec specials. Quels has ti gia empriu d'enconuscher ella 3. classa. Il memo grammatical gida tei da seregurdar dallas irregularitads. Legia il memo e fai ils pensums.

a) Nus vagn vieu igls verbs regulars ad igls verbs iregulars. An la leztga prezedainta âs tei stuieu conjugar verbs regulars ampo spezials. Quels âs tei gea amprieu d'ancanuscher an la 3.classa. Igl memo gramatical gida te da saragurdar da las iregularitads c'igl dat tier verbs. Ligia igl memo a fe las leztgas.

a) Nous vagn tracto aint igl exercezi 1 igls verbs regulars ed irregulars. Ainten chel exercezi stost te conjugar verbs regulars tgi èn en po spezials. Chels verbs ast te gio amprandia a canoscher ainten la 3. classa. Igl memo grammatical at geida da ta regurdar dallas irregularitads da chels verbs. Ligia igl memo e fò igls exercezis.

a) Nus vains tratto i'l exercizi 1 ils verbs regulers ed irregulers. In quel exercizi hest tü stuvieu conjugher eir verbs regulers chi sun ün pô speciels. Quels verbs hest tü già imprains a cugnuoscher illa 3. classa. Il memo grammatical at güda a t'algurder da las irregulariteds da quels verbs. Legia il memo e fo las lezchas.

a) Nus vain trattà i'l exercizi 1 ils verbs regulars ed irregulars. In quel exercizi hast tü stuvü conjugar eir verbs regulars chi sun ün pa specials. Quels verbs hast tü fingià imprais a cugnuoscher illa 3. classa. Il memo grammatical at tira adimmaint las irregularitats da quels verbs. Legia il memo e fa las lezchas.


Ils scolars e las scolaras san identificar ed applicar verbs alternonts e verbs

Igls sculars a las scularas san identifitgear ad aplitgear verbs alternànts agl tschep/cun midadas ortograficas.

Las scolaras ed igls scolars son identifitgier e declarar verbs alternonts e verbs cun midadas ortograficas.

Ils scolars e las scolaras saun identificher e declarer verbs alterativs e verbs augmantativs cul infix -esch.

Ils scolars e las scolaras san identifichar e declerar verbs alterativs e verbs augmantativs cul infix -esch/-isch.


declarar in a l'auter la sligiaziun (buca scriver giu la sligiaziun d'in auter commember)

declarar l'egn a l'oter la schliaziùn (betga scriver giou la schliaziùn d'egn oter unfànt)

declarar la schliaziun l'egn l'oter (betg screiver giu la schliaziun dad en conscolar/ena conscolara)

declarer la soluziun ün a l'oter (nu scriver giò la soluziun d'ün conscolar)

declerar la soluziun ün a tschel (nu scriver giò la soluziun d'ün conscolar)


• Cura ch'in scolar ha saviu siglir correctamein tut ils verbs – quei vul dir che mintga verb ei nudaus cun ina crusch – ei l'olimpiada da verbs a fin. Gudignau ha il scolar cullas pli biaras cruschs.

• Cur c'egn scular â savieu saglir corectameing tut igls verbs – quegl vut gir ca mintga verb e nudo cun egna crusch – e l'olimpiada da verbs a fegn. Gudagnieu â igl scular cun las ple blearas cruschs.

• Cura tgi en scolar/ena scolara ò savia sagleir andretg tot igls verbs – chegl vot deir tgi dasper mintga verb stat ena crousch – è l'olimpiada da verbs a fegn. Gudagnea ò igl scolar/la scolara cun las pi bleras crouschs.

• Cur ch'ün scolar ho savieu saglir inandret tuot ils verbs – que voul dir cha sper mincha verb es üna crusch – es l'olimpiada da verbs a fin. Guadagno ho il scolar u la scolara cullas pü bgeras cruschs.

• Cur ch'ün scolar ha savü saglir inandret tuot ils verbs – quai voul dir cha sper mincha verb es üna crusch – es l'olimpiada da verbs a fin. Guadagnà ha il scolar o la scolara cullas plü bleras cruschs.


• Ils dus auters stendan il gummi da twist e controlleschan il muster da siglir e la conjugaziun dil verb cun agid dalla grammatica da scola.

• Igls dus oters stendan igl gumi da twist. Egn dad els controlescha igl muster da saglir a l'oter la conjugaziùn digl verb cun agid digl carnet.

• Igls dus oters tendan igls bindels elastics. Egn controllescha cun ageid digl figl da schliaziun, schi la scolara conjughescha andretg igl verb. L'oter controllescha, schi ella saglia andretg.

• Ils duos oters tendan ils bindels elastics e controllan cun agüd da lur quaderns, scha'l scolar saglia e conjughescha inandret il verb.


a) Mira bein sils verbs cheusut, rispunda allas damondas e fai ils pensums.

a) Varda bagn segls verbs qua sut, raspunda las amparadas a fe las leztgas.

a) Varda bagn igls verbs, rasponda allas dumondas e fò igls exercezis.

a) Guarda bain ils verbs, respuonda a las dumandas e fo las lezchas.

a) Guarda bain ils verbs, respuonda a las dumondas e fa las lezchas.


dumandar giu in l'auter per verificar che tuts hagien capiu il tema

amparar giou l'egn l'oter par verifitgear ca tuts vegian capieu igl tema

dumandar giu l'egn l'oter per vurdar, schi tots on ancletg igl tema

dumander giò ün a l'oter per guarder, scha tuots haun inclet il tema

dumandar giò ün a tschel per verer, scha tuots han inclet il tema


Ils scolars e las scolaras san identificar ed applicar verbs regulars e verbs irregulars.

Igls sculars a las scularas san identifitgear ad aplitgear verbs regulars a verbs iregulars.

Las scolaras ed igls scolars son identifitgier e declarar verbs regulars e verbs irregulars.

Ils scolars e las scolaras saun identificher e declarer verbs regulers e verbs irregulers.

Ils scolars e las scolaras san identifichar e declerar verbs regulars e verbs irregulars.


b) Colurescha ils verbs irregulars ella siarp. Conjughescha els silsuenter ella tabella e curregia cun agid dalla grammatica da scola.

b) Calurescha igls verbs iregulars an la zearp. Conjughescha els suainter an la tabela a curegia cun agid da la gramatica da scola.

Colurescha igls verbs irregulars ainten la zerp. Igls conjughescha ainten la tabella ed igls currigia siva cun ageid digl model da schliaziun.

b) Culurescha ils verbs irregulers illa serp. Conjughescha'ls illa tabella e corregia'ls zieva cun agüd da la Grammatica da scoula.

b) Dà culur als verbs irregulars illa serp. Tils conjughescha illa tabella e tils corregia davo cun agüd da la Grammatica da scoula.


Mirei il maletg ed exercitei da siglir ils verbs tenor il muster indicau. Fagei lu ensemen l'olimpiada da verbs.

Vurdad igl maletg ad exerzitad da saglir tras igls verbs tanor igl muster inditgieu. Faged alura anzemel l'olimpiada da verbs.

Vurde igl maletg ed exercite a sagleir igls verbs tenor igl exaimpel. Fasche alloura ansemen l’olimpiada da verbs an classa.

Guardè il purtret ed exercitè a saglir ils verbs tenor l'exaimpel. Fè alura insembel l'olimpiada da verbs.

Guardai il purtret ed exercitai a saglir ils verbs tenor l'exaimpel. Fat lura insembel l'olimpiada da verbs.


Ulteriurs verbs che vegnan conjugai tuttina:

Ulteriurs verbs ca vignan conjugos tutegna:

Ulteriours verbs tgi vignan conjugos madem:

Ulteriurs verbs chi vegnan conjugos listess:

Ulteriurs verbs chi vegnan conjugats listess:


Legia ella grammatica da scola las parts corrispundentas davart ils verbs e fai lu ils differents pensums.

Ligia an la gramatica da scola las parts coraspundaintas davart igls verbs a fe alura las diferaintas leztgas.

Ligia igls memos digls models da cuptgier e fò alloura igls exercezis.

Legia illa Grammatica da scoula las parts correspundentas davart ils verbs e fo alura las differentas lezchas.

Legia illa Grammatica da scoula las parts correspundentas davart ils verbs e fa lura las differentas lezchas.


• Scrivi vos nums ella tabella silla proxima pagina.

• Scrived igl voss nums an la tabela sen la proxima pagina.

• Scrive igls voss noms ainten la tabella sen la proxima pagina.

• Scrivè voss noms illa tabella suotvart.

• Scrivai voss noms illa tabella suotvart.


Antón é un pobre labrego. Non ten galiñas. Non ten vacas. Non ten nada. Pregùntase: «Serei rico algùn dìa?»


Mais Antonio a miaulé si fort que le lapin s'est enfui en emportant avec lui les rêves du pauvre paysan.


– «Voi prinde acest iepure și-l voi vinde la târg. Pe urmă voi cumpăra o găină. Ea va face ouă pe care le voi vinde. Apoi voi cumpăra o vacă.»


– «Voy a atrapar éste conejo y a venderlo en el mercado. Luego, compraré una gallina. Pondrá huevos y los venderé. Entonces compraré una vaca.»


L'Antoni és un pagès molt pobre: no tè vaques, no tè res. Es demana: «Algun dia seré ric?» En aquest moment, l'Antoni veu sortir un conill del bosc.


– «Venderò il suo latte e con i soldi, costruirò una grande casa. Comprerò anche un gatto nero. Farà 'miao, miao' per cacciare i topi.»


– «Catturerò questo coniglio e lo venderò al mercato. Poi, comprerò una gallina. Farà delle uova ed io le venderò. Allora comprerò una mucca.»


Antonio es un pobre campesino. No tiene gallinas. No tiene vacas. No tiene nada. Se pregunta:


Antonio este un tăran sărac. Nu are găini. Nu are vacă. Nu are nimic. Dar se întreabă: «Voi fi oare bogat într-o bună zi?»


Ma Antonio ha miagolato così forte che il coniglio è scappato, portando via con sé i sogni del povero contadino.


Nello stesso momento, Antonio vede uscire un coniglio dalla foresta.


Antonio è un contadino povero. Non ha galline. Non ha mucca. Non ha niente. Si chiede. «Sarò ricco un giorno?»


En ese momento, Antonio ve salir un conejo del bosque.


– «Eu vou apanhar este coelho e vendê-lo no mercado. Em seguida, comprarei uma galinha. Ela porá ovos e eu irei vendê-los. Então eu comprarei uma vaca.»